Irekia Eusko Jaurlaritza - Gobierno Vasco :: Euskadiko bioekonomiaren zeharkako politikak eduki dituen aurrerapenak txalotu ditu World BioEconomy Forum 2019 ekitaldiak, Basogintzaren sektorea ez ezik industriaren, energiaren eta kimikaren sektoreak ere inplikarazten baititu\nEuskadiko bioekonomiaren zeharkako politikak…\nOroz_Finlandia1.jpg Iturria: Irekia\nOroz_Patermann_Finlandia2.jpg Iturria: Irekia\nEusko Jaurlaritzak bere bide orria azaldu du aste honetan Finlandian mundo osoko adituekin egin den topaketan\nBioekonomia zirkular iraunkor baten alde egiteak ezinbestez eskatzen du berrikuntzaren bitartez hainbat arlo eraldatzea, hala nola industria petrokimikoa, ehungintza, eraikuntza edo elikadura.\nAbian daude jada proiektu zehatz batzuk lankidetza publiko pribatuari esker erabilera berriak biltzatzen ari direnak, hala nola poliuretano natural bihurtuta egur zerrautsa eraikuntzan isolatzaile gisa erabiltzeko, edo egurraren pulpa ehungintzan erabiltzeko\nBittor Orozek, Eusko Jaurlaritzako Nekazaritza, Arrantza eta Elikagaien Politikako sailburuordeak World BioEconomy Forum ekitaldiaren bigarren edizioan parte hartu du, zeina irailaren 11tik 13ra bitartean egiten ari baita Rukan (Finlandia), eta bertan aurkeztu ditu Euskadik basogintzako bioekonomiaren inguruan eduki dituen aurrerapenak. Euskadik ez ezik, mundu osoan bioekonomiako adituak diren pertsonek ere hartu dute parte foro honetan, eta horiek bioestrategiak inplementatzeko modurik hoberenaz, basogintzako bioekonomiak klima aldaketaren aurrean duen zereginaz edo lehengai biologikoetan oinarritutako balio kateak garatzearen garrantziaz eztabaidatu dute.\nEuskadin basogintzako bioekonomiak duen bide orriak, zeina foro honetan azaldu baita, azpimarratu du balio erantsiaren aukera berriak sortu behar direla baliabide biologiko eta ekoizpen prozesu iraunkorretan oinarrituta, eta gogora ekarri du Euskadik bioekonomiarantz ziurtasunez igarotzeko behar diren elementu guztiak dituela. Orozen hitzetan: “396.700 hektarea baso ditugu, gure azaleraren %55, alegia. Basogintzaren sektorea Euskadiren BPGd-ren %1,53 da, eta ia 20.000 pertsonari ematen die lana. Egur hori mobilizatzeko eta eraldatzeko gai gara eta basogintzako bioekonomian oinarritutako negozio ereduetarantz igaro gaitezke, ekonomia eredu berri bat eta produktu berriak sortuta".\nEuskadik bioekonomian duen estrategia zeharkako politikak garatzean oinarritzen da, basogintza eta egurraren sektorearen esparruan balio kate bat sortuta eta beste sektore batzuk ere inplikatuta, hala nola industria, energia edo kimika, berrikuntzaren bidez industria petrokimikoa, ehungintza, eraikuntza edo elikadura garatzeko, esaterako. Horrek utziko luke esandako sektoreen lehiakortasuna hobetzen barruko eskarian eta esportazio eta nazioarteratze estrategietan aurrera egiten, dena modu iraunkorragoan eginda.\nEuskadik Europan Bioekonomiako estrategia bat garatzearen alde egiten du, eskualdeen ekintzan oinarrituta.\nEusko Jaurlaritzak basogintzako bioekonomian duen estrategiaren barruan hainbat erronka ekonomiko eta sozial sartzen dira, hala nola BASOTEKen sorrera, zeinak basogintzaren eta egurraren sektorearen lehiakortasuna bultzatzen duen balio erantsiko proiektuen bitartez. Helburua da sektorea eraldatzea lehiakortasunari eta iraunkortasunari dagokienez eta bikaintasuneko edo berrikuntza askoko proiektuetan parte hartzea.\nEuskadin errealitate dira jada basogintzako bioekonomiako proiektu batzuk, non agente batzuk, hala nola NEIKER edo Tecnalia zentro teknologikoak, eta enpresa pribatu batzuk elkarlanean aritzen diren. Hala, adibide hauek ditugu:\nBiochar proiektua (landare hondarretatik eta biomasa hondarretatik sortutako ikatz begetala). Proiektu horri esker produktu horretarako erabilera berritzaileak aztertzen ari dira, pentsuetarako gehigarri gisa eta lurrak hobetzeko erabili liteke-eta.\nPoliol proiektua (kimika berdea). Egur zerrautsean oinarritutako materialak sortzen ditu, eta horrekin poliuretano naturalak sortu daitezke eraikuntzako isolatzaileetan, itsasgarri iraunkorretan, erretxinetan eta beste hainbat produktutan erabili ahal izateko.\nEuskadiko basoetako egurraren pulpa ehun gaiak sortzeko bertako lehengai berri baten moduan erabiltzeko bideragarritasuna aztertzeko proiektua. Proiektuak basoko produktuen zorroa dibertsifikatzen eta paperaren kateko hondakinak balioesten utziko luke, Euskadiko basogintzaren, papergintzaren eta ehungintzaren sektoreak lehiakorrago bihurtzeko.\nIngurumenarekin errespetutsuagoak diren ekoizpen ereduetarantz aurrera egiteko zeharkako ikuspegiarekin lan egiten duten politikak goraipatu dira World BioEconomy Forumean.


Euskaditik Rio + 20ra\nEkainak 8,2012 - 09:00\nKlimagune Workshop ekimenaren hirugarrren edizioa ekainaren 8an izango da Bilboko Euskalduna Jauregian, “Euskaditik Rio + 20ra” izenburupean. Jardunaldian osoko bilkura bat izango da eta gai hauei buruzko hiru lan saio, hots, Klima Aldaketa eta Energia, Klima Aldaketa eta Biodibertsitatea, eta Klima Aldaketa eta Baliabide Kritikoak. Ekimen honen ekarpenek Ekonomia Berdea izango dute ardatz nagusi.\nWorkshop honetako ekarpenak bilduko dituen ardatza Ekonomia berdea izango da. Osoko bilkuran ospe handiko nazioarteko Keynote Speaker bat izango dugu, Prof. Jeroen van den Berg.\nKlimagune Workshop klima aldaketari buruzko elkargune informala da, Zientzia, Teknologia eta Berrikuntzaren Euskal Sareko agenteei zuzendua. Ekimenaren xedea zientzia aurrerapeni buruzko ezagupenak, proiektuak eta berriak elkartrukatzea da, horretarako abiapuntua arlo horretan lanean ari diren ikerkuntza-taldeen erakundeen eta elkarteen artean lankidetza-planak eta sinergiak sortzea delarik.\nKlimagune Workshop ekimenaren 2011ko edizioko partaideek egindako iradokizunei jarraituz, Klimagune Workshop 2012 edizio berrirako zientzia batzorde bat osatu da, ekimen berriari aniztasun eta partaidetza izaera emateko behar diren elementuak sartu ahal izateko.Aurtengo edizio honetan, ekimen berriztagarri bezala Euskal Herriko Zientzia eta Teknologia sarean lanean diharduten ikasle eta ikertzaileei aukera emango zaie bere tesi edo lana poster bidez aurkezten.


Gorka Taberna abertzalearen zerrenda bigarren postuan geratu da.\nBigarren itzuliko bozek orain arteko auzapeza bere horretan utzi dute. Jean-Louis Fournierrek 830 boz lortu ditu, %37,2. Bigarren zerrenda bozkatuena Groka Taberna abertzaleak buru duena izan da. 543 boz eskuratu ditu, %24,3. Benedicte Luberriagaren zerrendak bozen %21,1 jaso du, eta laugarren postuan Pierre Clausellek %17,3.\n3.678 herritar zeuden deituak herri bozen bigarren itzuli honetan boza ematera, eta 2.304k eman dute.


Politikari errusiarra, Alderdi Konstituzionalista Demokrataren buruzagia eta ideologo nagusia izan zen. Ogibidez, historia irakasle izan zen Moskuko Unibertsitatean.\nIkasle garaian bere ideia liberalek orduko sistema tsaristarekin nolabaiteko ezinikusia ekarri bazioten ere, 1890an Errusiar Historia eta Zahartzaro Akademiako kide izatea lortu zuen, eta 1895an Moskuko Unibertsitateko Historia irakasle izan zen. Historiagile bezala nazioarteko ospea lortu zuen: Sofiako, Chicagoko eta Bostongo Unibertsitateetan ere klaseak eman zituen. 1905 baino lehenago hainbat aldiz izan zen atxilotua izan zen. 1905an Alderdi Konstituzional demokrata sortu zuen, honen buru bihurtuz. Alderdiaren programa ere idatzi zuen, bertan monarkia parlamentarioa defendatzen zuen, baina gizonezko sufragio “unibertsal eta parekidearekin” eta Parlamentu osoki legegile batekin (1905eko tsarraren manifestuan, ganbara legegile bat zabalduko zela agintzen zuen, baina ez zuen legegintzaren gaineko botere osoa izango, eta gainera, hauteskundeak gizonezko sufragio ez-parekidearen arabera egingo ziren, hau da, bozka-emailearen klase sozialaren arabera balioko zuen botuak). Alderdi Demokrata Konstituzionaleko kideak, praktikoki Miliukoven klase sozialekoak ziren, intelektual burgesak edota zemstvoetako noble liberal batzuk. 1906an aukeratutako Duman ez zen diputatu izan, baina kadeteak alderdi nagusi izan ziren. Tsarrak Duma hori deuseztatu egin zuenean eta kadeteek haren kontra protestatu zutenean, Miliukovek Alderdi Kadetearen Viborgeko Manifestua, non kadeteek Parlamentua berrezarri artean herria desobedientzia zibilera deitzen zuten (hala ere, manifestu horrek ez zuen batere herri-jarraipenik izan, eta kadeteek laster utzi zituzten euren joera desobedienteak). 1907an Rietx (“hitza”) egunkari liberalean idazten hasi zen, eta kanpo arazoei buruzko artikuluek (doinu nazionalista zutenek) ospe handia eman zioten. 1907an bertan diputatu aukeratua izan zen. 1914an, guda inperialista erabat babestu zuen, eta are aliatuekin eginiko itun inperialisten erabat aldekoa bihurtu zen; Istanbul (Tsarigrad) konkistatzearen, eta Bosforo Itsasoa eta Dardaneletako itsasestuak kontrolatzearen aldeko bihurtuz (Sazonov Kanpo Ministroaren oso lagun handia bihurtu zen). Miliukoven arabera, gudaren inguruan eman zituen hitzaldietan, 1915ko porroten zergatia, tsarraren Gobernua traizioaren ertzean aritu izana zen, eta bere arabera guda irabaztea eta liberalismoa ezartzea, biak bat lotu behar ziren; absolutismoa garaipenerako oztopo balitz bezala. Momentu hauetan, Miliukov “Estatu-kolpe bigun” baten ideiara gerturatzen ari zen, monarkia absolutua monarkia parlamentario batengatik ordezteko asmoz. Otsaileko iraultzaren egunetan ideia horri atxiki zitzaion; bere asmoa Nikolai II beste tsar batek, parlamentarismoa ezarriko zuen tsar batek, ordeztea izan zen, eta ideia horri atxiki zitzaion “Dumako Kideen Behin-Behineko Komitearen” (otsaileko azken egunetan errusiar burgesiaren itzalpeko Gobernuaren proiektua) kide gisa. Miliukov Dumako Kideen Komiteko gizonik garrantzitsuena zen, eta berak zuzendu zituen Petrogradeko Sobietarekin Behin-Behineko Gobernua eratu zuten negoziazioak.\nOtsaileko iraultzaren ostean, Lvov lehen ministroak Kanpo Arazoetarako Ministro izendatu zuen (nahiz eta Lehen Ministro ez izan, praktikoki Gobernu horretako “gizon indartsua” zen Miliukov). Postu honetatik guda inperialista “bukaeraraino” jarraitzearen aldeko joera izan zuen eta tsarismo “konstituzional” baten berrezarkuntzaren alde egin zuen. Aliatuei Errusiak guda inperialistan jarraituko zuela agindu zien eta tsarismoaren gudarekiko politikari eta konpromisoei eutsi zien (“Miliukov Oharra” deitutako adierazpen ezagunaren bitartez). Horrek langileen matxinada bat piztu zuen bere dimisioa eskatuz. Bere inpopularitatea zela eta, apiril bukaeran dimititu beharra izan zuen (Gobernuak Hezkuntza-ministro postua eskaini bazion ere); nahiz eta Alderdi Kadetearen buruzagitzan jarraitu. Maiatzetik aurrera, Miliukovek zuzendutako alderdi kadeteak eskuineko indarrekin bat egin zuen, Sobietaren kontrako propagandan. Uztaileko egunetan, boltxebikeen kontrako jazarpenaren alde agertu zen. Abuztuko Estatu-konferentzian, Korniloven posizioak babestu zituen, Gobernuari erreforma atzerakoiak eskatuz, bere alderdiak egin bezalaxe; eta geroago, Korniloven Estatu-kolpea defendatu zuen (honek Petrogradetik Krimeara lekualdatu beharra ekarri zion). Urriko Iraultza Sozialistaren aurka agertu zen eta Guda Zibilean Armada Zuriaren aholkulari politiko bezala aritu zen, Alekseiev jeneralaren aginduetara. Miliukovek, zuriek boltxebikeak uzkailtzeko ordura arte Errusiaren etsai izan zen alemaniarrekin bat egin behar izan zutela iradoki zuen, eta 1918ko maiatzean Kievera joan zen alemaniarrekin negoziatzera. Horrek zurien artean (bere alderdikideen artean baita) ezinegona sortu zuelarik; beraz, 1918ko ekainean Alderdi Kadetearen buruzagitza utzi zuen. Miliukov Frantzian erbesteratu zen, eta han Armada Zuriarentzat babesa lortzen saiatu zen. 1930 hamarkada bukaeran, SESBen kanpo politikaren alde agertu zen. Bere azken urteetan, Ipar Euskal Herria, Miarritze konkretuki, maiz bisitatu zuen. 1943ean hil zen.\n(1922an, Berlinen errusiar eskuin muturrak bere kontrako atentatu bat burutu zuen, otsaileko iraultzaren antolatzailetako bat gisa jotzen baitzuten. Miliukov bizirik atera zen, baina bere alderdikide Vladimir Nabokov, izen bereko idazle ezagunaren aita, hil egin zuten).\nPrevious Previous post: Gutxkov, Aleksandr\nNext Next post: Slutskaia, Vera


Dario Brizuelak Estudiantes utzi eta Unicajan jokatuko du | Sports | Naiz\nDario Brizuelak Estudiantes utzi eta Unicajan jokatuko du\n25 urteko eskolta donostiarrak Unicajarekin sinatu du kontratua Estudiantesen ez duela jarraitu nahi baieztatu ondoren. Madrilgo kluba pairatzen ari den egoera ekonomiko larriaren ondorio da Brizuelaren agurra.\nArnaitz Gorriti|04/12/2019 Mis à jour à:\nDario Brizuela, artean Estudiantesen uniformea jantzita. (Endika PORTILLO / FOKU)\nOrain arte Estudiantes taldeko jokalari izan den Dario Brizuela eskoltak aurrerantzean Unicajan jokatuko du, talde biek jokalari donostiarra Malaga aldera joateko adostasuna lortu ostean. Azken zortzi urteak Madrilgo klubean eman ondoren, Brizuelak bertan ez jarraitzeko gogoa azaldu omen die Estudianteseko buruzagiei eta, ondorioz, traspaso bidez Malagako Unicajako kide izatera pasa da. Estudiantesek publiko egin duen prentsa ohar baten bidez ofizial egin da aipatu traspasoa, Unicajak zenbat ordaindu duen zehaztu gabe.\n25 urte eta 1,88 metro tidu Dario Brizuela jokalari donostiarrak. Eskolta postuan jokatzen du eta 2019/2020 denboraldiko aurreneko hamar neurketetan 14,1 puntu, 2,6 errebote eta 2,5 asistentzia lortu ditu, batez beste, partida bakoitzean jokatu dituen 29 minutuetan.\nDonostiako Easo taldetik Estudiantesa joan zen Brizuela gaztea duela zortzi urte. ACB Ligan 2013/14 denboraldian debuta egin bazuen ere, 2014/15 sasoian Urrezko LEB Ligako Peñas Huesca taldean jokatu zuen. 2015eko maiatzean Estudiantesa itzuli denetik aurrera, Dario Brizuela taldeko eta ACB Ligako izarretako bat bilakatu da. Neurri handi baten, eskolta donostiarraren lanari esker mantendu du Estudiantesek ACB Ligako maila.\nPasa den denboraldia eta gero, Valentzia Basketek eskaintza formala egin zuen eskolta donostiarra talde taronjara eramateko. Alabaina, Estudiantesek eskaintza berdindu zuen eta Madrilen geratu zen gipuzkoarra.\nAntza denez, ordea, Estudiantes hartzekodunen konkurtsoa hastear dago eta egoera ekonomiko zaila aintzat hartuta, Brizuelak ez duela Estudiantesen jarraitu nahi adierazi ei du. Hala, Unicajak eskaintza egin eta Malaga aldera eraman du jokalari donostiarra.


Irene Goikolea, Psikologia eta Bizikleta Entrenatzailea\nIrene Goikoleari buruz. Life coach\nIrene Goikoleak 25 urte luze daramatza kontzientziaren eremuan lanean eta hazkunde pertsonaleko taldeak bideratzen. Ibilbide profesionalean zehar integrazio eta eraldaketa pertsonaleko lana garatu du, hainbat ikuspegik aberastu dutela, esate baterako ekialdeko filosofiak, yogaren diziplinak eta psikologia sakonak, Ireneren euskal erroen antzinako ondarearen jakinduria barne hartuta.\nEra berean, talde-paradigmaren garapena bultzatzen duten mugimendu garaikideekin ere bat dator, paradigma horretan “gure” kultura "nire” kulturari nagusitzen baitzaio. Alderdi femeninoa piztearekin hartutako konpromisoak eta horrek talde-kontzientziaren garapenean sortzen duen eraginak ekarri zioten Amalurra proiektua gauzatzeko inspirazioa, honela osatua: hiru asmodun komunitate1 Euskal Herrian, Andaluzian eta Katalunian. Amalurrako fundatzaile izateaz gain, 2017ko apirilak arte, proiektuaren koordinatzailea ere izan da.\nHainbat kulturekin dituen harremanek asmoen zabaltasuna ekarri diote, aniztasunarekin duen konpromisoa sustatzeko. Irenek Santa Barbarako (Kalifornia) Pacifica Graduate Instituten Psikologia sakonean doktoretza egin zuen. Horretaz gain, Michel Harmer-en Ikasketa Xamanikoen Fundazioaren plantillako kide da, GEN (Global Ecovillage Network – Ekoauzoen Sare Globala) elkarteko kontseiluko kide aktiboa eta, 2018ko hasieratik antolakuntzaren enbaxadore; kargu horrek, hain zuzen, eskumena ematen dio GEN elkartea ordezkatzeko toki-mailan, estatuan edo nazioartean. Halaber, Bert Hellingerren eskutik jaso du formazioa Familia Konstelazioetan eta Familia Konstelazio Berrietan; Daan Van Kampenhoutekin egin ditu erritu sistemikoak, eta burutu dituen prestakuntzetan daude txamanismoa, coaching eta PNL, beste hainbat diziplinaren artean.\nIrenek Psikologia sakoneko masterra du, eta horri Santa Barbarako (Kalifornia) Pacifica Graduate Institute-ko doktoradutza ikasketak gehitu dizkio. Besteak beste, honako diziplina hauetan ere trebatu da: Familia konstelazioak eta Familia konstelazio berriak Bert Hellinger-ekin, Erritual Sistemikoak Daan Van Kampenhout-ekin, Xamanismoa Michael Harner-ekin, Hakomi-a, Integral Coaching-a, Yoga eta Programazio Neurolinguistikoa.\n1 Builders of the dawn: Community lifestyles in a changing world obraren egile diren C. McLaughlin eta G. Davidson-en arabera, asmodun komunitatea helburu amankomun baten inguruan bildu diren pertsona talde batek osatzen du, elkar laguntzeko eta batasun zentzu bat sortzeko konpromisoan. Era horretako komunitateek uztartu ditzakete garaiko aurrerapen teknologikoak eta gure sustrai tribalen balioak, eta baita besteekiko pertenentzia- eta hurbilpen-sentimendua ere. Komunitate asmodunen helburuak anitzak izan daitezke, hasi baliabideak partekatzetik, segi familiara zuzendutako auzoak sortzera eta ekologikoki iraunkorrak diren bizimoduak (ekoaldeak) praktikatzeraino. Asmodun komunitate askoren oinarria, izan, elkarrekin bizi eta partekatzea da, kultura mendebaldarrean hautematen den norberekeria ez bezala.\nIreneren lanaren oinarriak\nIrene Goikoleak 25 urte hauetan life coach gisa garatu duen lana bost zutabetan dago sendo sustraiturik, eta ikuspegi psikoespiritual batetik heltzen die:: el despertar al femenino sakratua denera iratzartzea, el sentiberatasunaren ahalmena, el itzalaren lanketa, la arimaren berreskuratzea y la ekologia emozionala.\nLerrokatzea Irenek diseinatu duen tresna bat da, lan pertsonalizatuaren ildo gisa norberak sakontzea erabaki duen egoera edo alorrari begirada kontzientea jartzeko.\nLerrokatzeak lagundu egiten du gorputza, burua eta bihotza (ekintza, pentsamendua eta sentimendua) batera jartzen, eta ahalbidetu geure bizitzako funtsezko kontuei (segurtasuna, maitasuna, sexualitatea, kide izatea, espiritualitatea, etab.) erantzuteko baldintzatzen gaituzten oharkabeko oroimen, irudi, sinesmen eta jarrera emozionalak identifikatzea.\nLerrokatzea, azken batean, bide bat da gelditasunera garamatzaten eta bizitzaren jario natural eta harmoniatsua blokeatzen duten edukiak geure borondatez eraldatzeko, horrela norberaren garapen integrala nahiz ahalduntzea sustatuz.\nHitzaren bilgune edo Kontseilua\nHitzaren bilgunea praktika soil bat da, bihotzetik sortzen den eta buruaren kontrolaz aske den hitzaren ahalmenari lotzeko erabiltzen dena. Praktika honek, duen helburuaren arabera garatzeko, oinarrizko lau asmo errespetatu behar ditu: bihotzez hitz egin, bihotzez entzun, hitz laburrekoak izan eta berezkotasunez aritu.\nHelburu komun baten inguruan burutzen diren bilgune horietan eremu energetiko indartsu bat sortzen da, "gu-aren eremua", non erraza baita esperimentatzea elkarrekiko zabaltzea; zabaltze horretan, sentiberatasunera irits gaitezke, baita goragoko mailako erlazio, lotura, benetakotasun, maitasun, intimitate, gogoberotasun, jakingura zein sormenera ere.\nEremu horretatik sustatzen duen mugimenduari eusteaz arduratzen da Irene, bide emanez une bakoitzean erakutsia izan nahi duenari, soilik aurrez ezarritako ekintza-plan terapeutikoaz iristea zaila den sakontasunetara ailegatzearren.\nErritualek inkontzientea kontzientziarekin lotzen dute sinbolikoki, gorputza erabiliz bitarteko modura. Zeremonia bidez gorputza kontuan hartzeak lagundu egiten du buruak gorputzetik bereizteko duen joerari aurre egiten. Honela, arima azalera daiteke kontzientzia eta esanahia erantsiz.\nIrenek erritua berreskuratu du sarbide edo iniziazio gisa erabiltzeko, bai geure buruei bai inguruneari dagokienez egiten dugun bilakaerari lotutako eraldaketen aurrean.\nFamilia edo harremanei buruzko konstelazioak\n“Maitasuna orden baten barruan hazten eta loratzen da”.\nHarremanei buruzko konstelazioek gorputz-sentsazioak hartzen dituzte kontuan, hor baitira pilaturik belaunaldiz belaunaldi transmititzen diren memoria traumatikoak. Baldin memoria horiek ez badira entzunak izaten, joera errepikakorrak sortzen dira familia baten dinamikan, eta joera horiek sufrimendua dakarte.\nHarremanei buruzko konstelazioek, beste arlo batzuen artean, belaunaldi arteko traumari heltzen diote, prozesatua izan dadin eta bertan gorderik den maitasunaren berezko jarioa askatu dadin, eta, ondorioz, harreman osasuntsuagoak garatu daitezen, duintasunean, errespetuan eta pertenentzia-sentimendu sakon batean oinarrituak direnak.


Axular (XII): zenbait esapide - Idazkolako takatekoak\nAxular (XII): zenbait esapide\nIdazkolako takatekoak | 2011-06-24 22:32\nGaur, Axularren zenbait esapide dakarkizuet, zakutoan gordetzekoak guztiak.\nZeren bertzela, haize ona denean, bela egin gabe gelditzen den untzia bezala, geldi ahal zindezke zu ere.\nZerori bakharrik alfer, aise, egitekorik gabe, ongi iana eta hobeki edana zaudenean, eta guztiz ere ohean loz aserik, ardurarik gabe, zauntzanean, egiten duzu zeure baithan barrena, milla pensu eta gogoeta, milla dorre eta gaztelu.\nBaiña ai, ai, eta millatan ai.\nZahartzean begietako bista laburtzen da, beharrietan gorreria egiten da: belhaunetan hezueria iartzen da, indarra gutitzen da, aphetitua galtzen da, loa ioaiten da, ikhara ethortzen da, larrua zimurtzen da, illea urdintzen da, burua karsoiltzen da, hatsa khiratsten da.\nAzken paragrafoa eredugarri da: behin ere ez da aditza errepikatzen; ez da ez sorturik, ez eraginik, ez ahalbideturik. Eta, lantzean, tirain bortitz batek zaramatza: loa joaiten da, ikhara ethortzen da.Ohargarria da, halaber, aditz laguntzailea beti dela agertzen, perpaus bakoitzak bere hatsa behar balu bezala.


OCUk operadore mugikorrek iragarritako tarifen igoera kautelaz etetea eskatu du | Consumer\nOCUk operadore mugikorrek iragarritako tarifen igoera kautelaz etetea eskatu du\nSalatzen du igoera hori lehiaren legeen aurkako konpainien arteko akordioari zor zaiola.\nKontsumitzaile eta Erabiltzaileen Erakundeak (OCU) Lehia Babesteko Zerbitzuari (SDC), Ekonomia Ministerioaren mendekoa, eskatu dio Movistar, Vodafone eta Orangek martxoaren 1etik aurrera iragarritako tarifen igoera kautelaz eteteko. Elkarte horren iritziz, gehikuntza hori lehiari buruzko legeen aurkako operadoreen arteko akordioari dagokio, eta akordio hori gauzatuz gero, “kontsumitzaileei kalte larria egingo lieke”.\nSalaketan, OCUk adierazi du konpainia horiek, Kontsumitzaileen Babesa Hobetzeko Legeak beren tarifak aldatzera behartzen dituela aprobetxatuz, goranzko biribiltzea kenduz, prezioen igoera orokorra adostu dutela, araudi horren ondorioak deuseztatzeko.\nKontsumitzaileen elkarteen iritziz, igoera ez da justifikatzen, zerbitzuaren kostu gehienak murriztu egin baitira.\n“Lehiaren aurkako akordio baten bidez baino ezin da tarifen igoera itundua egin, eta, horri esker, legea aplikatu aurreko diru-sarrera berak izan ditzakete. Deiaren ezartze-kostua %25 igota bakarrik (hirurentzat berdina), biribiltzearen ondorioz gehiago ordaindu denaren %60 berreskuratzen dute konpainiek”, azaldu du kontsumitzaileen elkarteak jakinarazpen batean.\nErakundeak “arrazoirik gabekotzat” jotzen du tarifen igoera; izan ere, zerbitzuaren kostu gehienak “murriztu egin dira”, TMBren txostenek adierazten dutenez, deien ia %57 sare berean egiten dira, eta, beraz, merkeagoak dira. Gainera, azpimarratu zuen TMBk berak duela gutxi aplikatu duela interkonexioko prezioen murrizketa, eta, beraz, ez dagoela erlazio zuzenik zerbitzuaren kostuen (jaisten direnak) eta tarifen igoeraren artean.\nOCUren arabera, 1.208 milioi euro dira enpresa horiek “neurriz kanpo” lortutako diru-sarrerak. “Zehazki, 628,6 milioi Movistarrerako, 362,4 milioi Vodafonerako eta 217,4 milioi Orangerako (lehen Amena)”, gehitu du.\nBeste kontsumitzaile elkarte batek, Facuak, salaketa aurkeztu du LDZren aurrean arrazoi beragatik.\nOCUk gogorarazi die Movistar, Vodafone eta Orangeren erabiltzaileei eskubidea dutela beren konpainiarekin kontratua deuseztatzeko, baita aldi baterako iraute-klausula sinatua dutenak ere, eta tarifak lehiakideekin konparatzera animatzen ditu.\nAlde horretatik, erakundeak Osasun eta Kontsumo eta Industria Ministerioetara jo du, erabiltzaileek kontratuak penalizaziorik gabe deuseztatzeko duten eskubidea oztopatzen saiatzen diren konpainiak sina ditzaten, eta beharrezko neurriak har ditzaten prezioen igoerak dakarren “lege-iruzur argia” saihesteko.\nPresio-neurri gisa, zenbait elkartek, hala nola Espainiako Kontsumitzaileen Batasunak (UCE), martxoaren 1ean mugikorrik gabeko egun baterako deialdia babesten dute. Atzo ere eroritako mugikorren eguna izan zen, posta elektronikoz eta SMS bidez egindako deialdi informalean. Ez dago deialdiaren jarraipenari buruzko daturik, baina sektoreko iturriek atzo esan zuten eraginik ez zuela izan.\neskumen igoera kautelazko etendura kontsumitzaileak tarifak


'Go!azen', modako antzezlana gurean - Bergara - Goiena.eus\n'Go!azen', modako antzezlana gurean\nMaite Txintxurreta 2017-04-07 16:00\nApirilaren 23an ETB1eko telesail famatuaren taula gaineko bertsioa izango da ikusgai Udal Pilotalekuan. Jada ez dago sarrerarik, guztiak ordubetean agortu baitziren; izan ere, gazte batzuek sinadura bilketa bat egin zuten antzezlana herrira ekartzeko.\nGaztetxoen artean azkenaldian izugarrizko arrakasta izaten ari den Go!azen antzerki musikala Bergarara ere iritsiko da apirilaren 23an, domeka, Glu Glu ekoizpen etxearen eskutik. Ikuskizun hori Udal Pilotalekuan egingo dute, arratsaldeko seietan hasita.\nETB1 telebista kateko Go!azen 3.0 izeneko telesaileko protagonistak eurak izango dira Udal Pilotalekuko antzezlan horretan parte hartuko dutenak. Ondorengoak dira aktore horiek: Paula eta Aitana Etxeberria ahizpak, Markel Gajate, Asier Burguete, Aritz Mendiola eta Ramon Agirre.\nAntzezlan hau Bergarara ekartzearen arrazoia herriko hainbat gaztetxok horretarako sinadura bilketa bat abiatu izana da. Sinadurok udaletxean aurkeztu zituzten, eta "eskariari jarraiki", Bergarako Udala emanaldia herrira ekartzeko tramite lanetan hasi zen.\nIzan ere, benetako fenomenoa izaten ari da Go!azen, ume eta gaztetxoen artean bereziki. Duela, zenbait urte hasi ziren telesaila ematen ETB1en, beste protagonista batzuekin orduko hartan, eta ikasturte honetan berreskuratu dute, harrera oso ona izan duelarik.\nOrain, telesailaren denboraldia bukatu egin da, baina saio berarekin lotutako Bagoaz! izeneko kantu lehiaketa daukate martxan.\nSarrera guztiak agortuta\nIkuskizunerako dagoeneko ez da sarrerarik geratzen. Martxoaren 22an jarri zituzten salgai sarrera horiek Kutxabank-en webgunean, 18:00etan, bakoitza zortzi eurotan, eta ordubete eskasean agortu ziren guztiak. Udaletik adierazi dute ez dutela beste emanaldirik aurreikusi oraingoz.\n830 sarrera saldu dituzte guztira. Udal Pilotalekuan Gabonetako zein Aratusteetako kontzertuak egiten direnean 885 sarrera inguru saldu ohi dituzte, eta Aratusteetako pailazoen ikuskizunean, berriz, 950 inguru. Oraingoan apur bat txikiagoa izango da ikusle kopurua; izan ere, Udaletik azaldu dutenez, konpainiakoak eurak eskatu dute hala izatea, agertokiaren ezaugarriengatik zenbait kokalekutatik ezin baita ondo ikusi.\nIstorioaren nondik norakoak\nBasakabi izeneko aterpetxeko udalekuetan kokatzen da Go!azen antzerki musikaleko istorioa, eta bertan dauden gaztetxoen maitasun istorio, abentura eta bizipenak kontatzen dituzte: "Iritsi da uda eta Basakabik zabaldu ditu ateak. Gazteak ilusioz beterik datoz; abesteko, dantzan egiteko eta ondo pasatzeko prest. Baina Zuzenek ez dizkie gauzak erraz jarriko bere arau eta debekuekin. Hala ere, Elene (Aitana Etxeberria) eta Haizea (Paula Etxeberria) bikiak maitemindu egingo zaizkigu; arazoa da mutil bera gustatzen zaiela biei, Mikel (Markel Gajate), udalekuko langilea. Mikeli Haizea gustatuko zaio hasieratik, baina gero Elenerekin geratuko da, eta hortxe hasiko da nahaste-borrastea".


Azken eguneratzea: Azteazkena, 08 March 2017 21:55\nArgitaratua: Azteazkena, 22 February 2017 11:10\nTolosa, 2017ko martxoak 8. Tolosako Mendi Tour zazpigarren edizioa aurkeztu da gaur goizean. Martxoaren 13tik 15era egingo da, astelehenetik asteazkenera, Leidor antzokian.\nOlatz Peon Tolosako Alkatea, Alberto Gonzalez TolosaGasako arduraduna eta Aitor Elduaien Bilbao Mendi Film Festivaleko Komunikazio arduraduna agertu dira prentsaurrean. Tolosako Udalak eta TolosaGasak babesten dute Bilbao Mendi Film Festivalak antolatutako kultura eskaintza hau, eta Zineuskadi ere bidelagun dute laguntzaile gisan.\nMendi Tourretan lehena izan zen Tolosakoa, 2011ean, eta hau jada zazpigarren edizioa da. Jendartean harrera bikaina du, iaz esaterako, 1300 lagunetik gora bildu ziren hiru saioetara.\nAurtengo edizioan 10 film eskainiko dira, Bilbao Mendi Film Festivaleko bederatzigarren edizioko onenetakoak, tartean Sari Nagusia jaso zuen Freedom Underload, Epaimahaiaren saria jasotako The Great Alone, edota bi euskal ekoizpen, Akabuko Martxea eta Incognita Patagonia –euren zuzendariek aurkeztuta-. Mendia, abentura eta natura zinemagintzako puntako ekoiztetxe, zinemagile eta atletak dira film horietako protagonistak, eta denetariko gaitegiak jorratuko dira: alpinismoa, kirola eta abentura, natura, mendiko kultura, esplorazioa, eskalada…\nHorrez batera, CVCEPHOTO mendiko jardueren nazioarteko argazkilaritza lehiaketako erakusketa ere eskainiko da Leidorko harreran. Guztira 14 argazki erakutsiko dira, formatu handian gozatzekoak, tartean 2016ko edizioko lehen hiru saridunak. Donostiako Club Vasco de Camping Elkarteak antolatzen du CVCEPHOTO lehiaketa eta Bilbao Mendi Film Festivalarekin elkarlanean ari da azken urteetan. Aurten, gainera, sari berezia sortu du: Bilbao Mendi Film Festivaleko kartela aukeratzeko atala; indarrean da deialdia martxoaren amaiera arte.\nTolosako Mendi Tourrerako sarrerak eskuragarri daude Leidorko leihatila orduetan ostegunean, larunbatean, igandean, eta saio egunetan, bakoitza 5€an. Saioak 19:30ean hasiko dira, eta filmak jatorrizko bertsioetan eskainiko dira, azpidatziekin.\nMartxoak 13 astelehena\nBoys in the bugs (Eskaladako Film Onena BMFF2016)\nFreedom under load (Sari Nagusia BMFF2016)\nDodo’s delight (Kirola eta Abentura Film Onena BMFF2016)\nAkabuko martxea (*Aitor Gisasola zuzendariak aurkeztuko du filma)\nMartxoak 15 asteazkena\nIncognita Patagonia (*Ibai Rico zuzendariak aurkeztuko du filma)\nThe Great Alone (Epaimahaiaren Saria BMFF2016)


GPS | Parketxe Sarea\nHarrizko fruituak Iturrarango Lorategi Botanikoan\n23 ekaina, 2017 Aia,GPS Fundazioa,Iturraran,Pagoetako Parke Naturala,Parque Natural de PagoetaAia,GPSlzaldua\nIturrarango Lorategi Botanikoan dagoen Lithocarpus pachyphylus zuhaitzak fruituak eman ditu lehendabiziko aldiz.\nLatinetik datorren Lithocarpus hitzak dioen bezala, harri itxurako fruituak ematen ditu, haritza eta gaztainondoaren arteko Himalaiako zuhaitz honek. Jatorrizko herrialdean “Harrizko Haritza” izenez ezagutua da.\nLoretan dagoena berriz, Lithocarpus dealbatus deiturikoa da.\nKorrika eginez ezagutzeko lurraldeak\n12 martxoa, 2015 Aizkorri-Aratz Parke Naturala,Aralar Parke NaturalaGipuzkoako Foru Aldundia,GPS,Trail Estazioalzaldua\nGerturatu zaitez asteburu honetan Aizkorri-Aratz eta Aralar natur parkeetara eta har ezazu parte antolatu diren jardueretan!\n6 martxoa, 2015 Aizkorri-Aratz Parke Naturala,Aralar Parke NaturalaEuskal Herriko Trail Stazioa,Foru Aldundia,GPSlzaldua\nEuskal Herriko Trail Estazioa Aralar eta Aizkorri-Aratz parke naturaletan zehar zabaltzen da, nazioarteko Trail Estazioen sarean (www.stationdetrail.com) barneratutako proiektua eta Estatu mailan egiten den lehena gainera. Trail Estazioaren irekiera dela eta, Foru Aldundiak hainbat kirol ekitaldi antolatu ditu datorren martxoaren 14 eta 15ean, Abaltzisketan eta Zegaman, hurrenez hurren.\nMartxoak 15ean, igandean, mendiko lasterkari profesionalez gidatutako trail-running saio batean parte hartzeko aukera zabaldu du Aldundiak Zegamako harrera gunean, Anduetza Parketxearen egoitzan. Trail Estazioko ibilbideak ezagutzeaz gain, mendi lasterketarako teknika landu eta Iker Karrera edota Jokin Lizeaga bezalako korrikalari profesionalen aholkuak jasotzeko aukera egongo da.\nHonetaz gain, trail-running munduarekin erlazionatutako erakusmahaiak, zozketa bereziak (Zegama-Aizkorri mendi maratoirako dortsal batena, besteen artean), hainbat kultur ekintza eta tailer eskainiko dira goiz guztian zehar familia osoari zuzenduta Anduetza Parketxearen inguruan.


Berriobeitiko Udala - Komunitatea - euskalerriairratia.eus\n2021eko martxoa-apirila kultur agenda\nDagoeneko eskuragarri dago kultur agenda berria, ekitaldi guztiak COVID-19a sahiesteko neurri berriei egokituta. Antzerkia, ibilaldi osasungarriak, erakusketak, ipuin kontalariak… Denontzako jardue...\nHaurrentzako Aste Santuko hiri kanpaldiak 2021\n012-Infolokal telefonoaren bitartez egin ahal izango dira, martxoak 8 eta 9, 8:00etatik 18:00etara, haurrentzako Aste Santuko hiri kanpaldietarako aurre izen emateak, beti ere pandemiaren bilakaera...\n2021eko urtarrila-otsaila kultur agenda\nDagoeneko eskuragarri dago kultur agenda berria, ekitaldi guztiak COVID-19a sahiesteko neurri berriei egokituta. Antzerkia, musika, zinea, erakusketak, ipuin kontalariak… Denontzako jarduerak urtar...\n‘Parkelaguna’ programa, euskara praktikatzeko beharra duten gurasoentzat\nEuskaraz hitz egin nahi dutenei mintzatzeko aukerak ematen dizkien programa da Parkelaguna, gurasoak eta 0-5 urte bitarteko haurrak elkartzen dituena. Parkelaguneko kideek gutxieneko maila bat beha...\n“Euskara Berriobeiti Zendean” lehiaketaren irabazlea\n2015ean abiatu gehien lehiaketa hau , gure zendean euskarak duen historia eta errealitatea ezagutarazteko helburuarekin. Aurten egon diren partaideen artean, zazpik erantzun guztiak asmatu dituzte....\nUdal ikastaroetan aldaketak\nAbenduaren 27ko Foru Aginduak ezarritako murrizketen ondoren, Berriobeitiko Udalak Artigunesen, Berriobeitiko erabilera anitzeko aretoan eta Lotzan antolatutako jarduerek aldaketaren bat izango dut...\n“Oilar bat dago zure teilatuan” antzezlana bertan behera\nBertan behera geratu da igande honetan, abenduaren 27an, “Oilar bat dago zure teilatuan” antzezlan familiarraren emanaldia, María de Maeztu Kultur Etxean. Sarrera erosi dutenei itzuliko zaie dirua....\n‘Euskara Berriobeitiko Zendean’ lehiaketa\nLehiaketa honetan gure zendean euskarak duen historiarekin eta errealitatearekin loturiko galderak egiten dira: etxeen izen zaharrak (oikonimoak), lekuen izenak (toponimia), gaztelaniaz oraindik er...\nArgazki lehiaketa – Lan irabazleak\n2021eko Udal egutegia osatuko duten 12 argazkiak aukeratu ditu Berriobeitiko Udalak lehiaketara aurkeztutako 52 irudien artean. Lan eta egile irabazleen zerrenda ondoko dokumentuan kontsultatu dait...\nGabonetako haurrentzako hiri kanpaldiak – COVID-19aren aurkako neurriak\nGabonetako haurrentzako hiri kanpaldiak abenduak 28, 29 eta 30, eta urtarrilak 4 eta 5 izango dira Berriobeitiko Erabilera Anitzeko Erakinean eta Artikako María de Maeztu Kultur Etxean. Esku hartze...\nHaurrentzako Gabonetako hiri kanpaldiak\n012-Infolokal telefonoaren bitartez egin ahal izango dira, abenduak 14 eta 15, 8:00etatik 19:00etara, haurrentzako Gabonetako hiri kanpaldietarako aurre izen emateak, beti ere pandemiaren bilakaera...\nERA webguneko hamaiketako zorroak\nNafarroako Euskara Zerbitzuok sorturiko ERA webgunea ezagutarazteko hamaiketako zorro batzuk egin ditugu, familien artean banatzeko (izakinak agortu arte). Interesik baduzu, Euskara Zerbitzuan eska...


Presoen Lagunen eta EAJren mozioak aurrera - Azpeitia - uztarria.eus\nPresoen Lagunen eta EAJren mozioak aurrera\nUrola Kostako Hitza 2008-10-06 11:10\nUdalbatzarrean hainbat herritar bildu zen, herenegun. (Nerea Uranga)\nAmnistiaren Aldeko Mugimendukoei babesa eta elkartasuna adieraztea onartu du Udalbatzak\nAralarrek bi mozioen alde boztatu zuen\nOstegunean, ohiko udalbatzarrean, Amnistiaren Aldeko Mugimenduaren aurkako auziaren inguruan Presoen Lagunek aurkeztutako mozioak eragin zuen eztabaida. EAJk horren aurrean kontramozioa aurkeztu zuen. Biak bozkatu eta biak onartuta gelditu ziren. Presoen Lagunek aurkeztutakoaren alde ezker abertzaleko zinegotziek eta Aralarrekoak bozkatu zuten. EAJkoak eta EAkoak, berriz, abstenitu egin ziren. EAJk aurkeztutako kontramozioaren alde, EAJk eta Aralarrek egin zuten; EA abstenitu egin zeneta ezker abertzalekoek kontra bozkatu zuten.\nPresoen Lagunen mozioak zioenez, AAM auzia-n auzipetu eta epaitu nahi izan dutena, "estatuen biolenziaren eta errepresioaren salaketa eta euskal preso eta errepresaliatu guztiekiko elkartasuna da. Frantziako eta Espainiako estatuek euskal gizartearen eta munduaren aurrean biluzten dituen eta euren izaera ez demokratikoa begi bistako egiten duen lekuko nagusia erditik kendu nahi dutelako".\nPresoen Lagunen mozioa onartuta, honako konpromisoak hartu zituen Udalak. AAMko 27 auzipetuei eta mugimenduko militanteei elkartasuna eta babesa ematea. Horrez gainera, auziak ekarritako galera ekonomikoei aurre egiteko 1.500 euroko diru laguntza emango du Udalak. Aralarrek dirua zertan eta nola gastatuko den zehazteko eskatu zuen.\nEra berean, AAMk bere lanean jarraitzeko "zilegitasuna" aldarrikatuko du Udalak, "Espainiako estatuaren eta sitema judizialaren aurrean eta bere lan sozialean eta politikoan jarraitzeko ezartzen ari zaizkien trabak gainditzeko exijituz". Era berean, "eskubide zibil eta politikoen urraketa, tortuta eta euskal herritarren kontrako errepresio bidegabearen zerrenda amaigabea ahalbidetzen duen Auzitegi Nazionalaren desagerpena aldarrikako du".\nEAJko Udal zinegotzi taldeak aurkeztutako kontramozioa ere onartu egin zuten, EAJren eta Aralarren aldeko botoekin. Horren arabera, "EHAK, EAE-ANV, Gestorak eta Askatasunaren ilegalizazio epaiak politikarako parte-hartze eskubidearen aurkakoak dira, eta estatu espainiarraren botere estamentuen ahuleziaren adierazgarri". EAJkoen esanetan, oinarrizko eskubideen etengabeko zapalketak ez dira lagungarri gatazkari irtenbidea emateko, konponbidea oinarrizko "eskubide ororen zapalketa gaitzestetik" eta gatazka politikoa itxiko duen akordio politikoa lortzetik datorrelako, "gure herriak bere etorkizun politikoa erabakitzeko duen eskubide demokratikoa oinarri hartuta". Eragile politikoen ilegalizazio prozesuek, oinarrizko hainbat eskubide "eten" egiten dituzte, "zuzenean euskal gizartearen aniztasun politikoari zor zaion errespetuari eta gure herriko elkarbizitzari eraginez".\nHorrez gainera, "azkenaldian ETAk egindako azken atentatuak gogor gaitzetzi eta arbuiatzeko" eskatu zuen EAJk, "Santoñan armadako brigada Luis Conde de la Cruz jaunari bizia kendu ziona; Ondarroan, Ertzaintzaren aurkakoa eta Gasteizen, Vital Kutxaren kontrakoa".\nEAk alderdiko mozioa zuen baina ez zuen aurkeztu, "alderdiak gai horren inguruan iritzia emanda duelako". Gainera, beste bi mozioen aurrean abstenitu egingo zirela azaldu zuten.\nAralarrekok bi mozioen alde bozkatu zuen: "AAMk salatzen duen errepresio politikoarekin bat gatoz. Baina herri mailan beste alderdi politiko batzuk jasaten dutena ere salatu nahi dugu. Esaterako, joan den astean zinegotzi batzuen argazkiekin kartelak azaldu ziren eta ez zaigu bidezkoa iruditzen. Eskubide guztiak guztiontzat, hori da gure leloa", zioen Arellanok.


Herri Ondarea :: Erropei jaboia kendu\nIzarak etxean garbitu ostean, jaboia kentzeko errekara eroaten ebezan. Han harrien kontra jo eta jaboia kentzen eutsen. Eurenean erreka ederra egoan, ur askoduna, eta han sartzen ebezan izarak. Gero munan, azpian trapu batzuk ipini, eta euren ganean ixten ebezan izarak ura bota eien.\nErropa txikiei, bihurrituta erraz kentzen eutsien ura, baina izara handiei kentzeko, persona bi behar ziran. Gero lubaganean eskegiten ebezan.\nAuzoen artean beharrak\nTxuletak teila gainean erre


24/09/2018 - 18:47h\nEuskaraldiko kantua aurkeztu dute ekitaldian\n15/05/2018 - 11:05h\nItxura guztien arabera, 2018 urtea garrantzitsua izango da euskararen normalizazioaren esparruan. Datorren urteko azaroaren 23tik abenduaren 3ra, Topagunearen eta Eusko Jaurlaritzaren eskutik, “11 egun euskaraz” ekimena jarriko da martxan Euskal Herri osoan. Tamaina horretako egitasmoak aurre-lan luzea behar du, eta jada hasiak dira horretan: ostegun honetan (azaroak 23), Gasteizko Oihaneder Euskararen Etxeko ur-biltegian, 19:00etan, ekimenaren aurkezpena egingo du Kike Amonarriz soziolinguista, umorista eta telebista-aurkezleak.\nBeraz, datorren urteko ekimenaren berri izan nahi duenak, bertan du hitzordua. Halere, badakigu ekimen hau ez dela zerotik hasi, eta aurretik, hainbat herri, udalerri eta eskualdetan jarri dituztela aktibazio-ekimenak martxan. Eta hemendik aurrera ere, ekimenak funtzionatzen badu, tokian tokiko eragileei esker izango dela. Horrekin lotuta, Amonarrizekin batera, Zuiako eta Mendialdeko eragileak ere izango ditugu Oihanederren ostegunean.\nAurkezpena ez da bakarra izango, hala ere. Arabako Foru Aldundiarekin elkarlanean, Topaguneko kideak herriz herri ibiliko dira urte amaiera honetan, ekimenaren berri eman eta leku horietan martxan jartzeko lehenengo bultzadatxoa emateko. Hona hemen orain arte baieztatuta dauden datak:\n30/04/2018 - 13:03h\nDani Alvarez, kazetariaMikel Arrasate, Atarrabiako Karrikaluze elkarteko kideaLa Basu, musikariaPedro Miguel Etxenike, fisikan doktoreaZuriñe Gil, Geu Gasteiz elkarteko kideaAretz Igiñiz, errugbilariaCris Lizarraga musikariaToti Martinez de Lezea, idazleaEneko Sagardoy, aktoreaAlex Txikon, mendizaleaArianne Unamuno, Soraluzeko Pil-pilean elkarteko kidea\n16/04/2018 - 15:53h\n02/04/2018 - 09:51h\n21/03/2018 - 12:21h\nCampaña de Euskaraldia\nHerriz-herri aurkeztu eta hedatzen ari den Euskaraldia Nafarroako eragileei aurkezteko ekitaldia egin da Iruñean astearte honetan, martxoaren 14an. Lepo bete den Kondestable jauregiko aretoan, Nafarroako euskalgintzako eta erakundeetako ordezkaritza zabal batek, Euskaraldiaren ezaugarri eta helburu nagusiak ezagutzeko aukera izan du. Nafarroako euskalgintzako hainbat ordezkari, euskara teknikariak, euskaltzaleen elkarteetako kideak, hautetsiak eta alderdi politiko ezberdinetako ordezkariak hurbildu dira aurkezpenera.\nArgazki esanguratsu batekin hasi da berriro ere Nafarroako Euskaraldiaren aurkezpena. Azaroan Bilbon egindako aurkezpen-prentsaurrekoan egin zen modura, erakundeetako ordezkariak eta euskalgintzakoak izan ditu protagonista argazkiak eta horrela irudikatu nahi izan da Euskaraldiaren oinarrietako bat: eragileen arteko elkarlana.\nErtz horri heldu dio Ana Ollo Nafarroako Gobernuko Herritarrekiko eta Erakundeekiko Harremanetarako kontseilariak bere mintzaldian. “Proiektuak erantzukizun partekatuak bilatzen ditu” adierazi du Ollo kontseilariak “gizarte-eragileak eta erakunde publikoak batuz, eta norbanakoen zein entitateen inplikazioa bilatuz”. Ideia bertsuei heldu die Euskarabideako zuzendari Mikel Arregik ere: “Lehenbiziko aldia da erabilera aktibatzeko gizarte-eragileak eta eakunde publikoak batzen direla norbanakoen zein entitateen inplikazioa bilatuz”.\nUdalerri euskaldunek Euskaraldian parte hartzeko proposamena aurkeztu du UEMAk\n14/02/2018 - 11:09h\nHasia dago Euskaraldian parte hartzeko herrietako batzordeen izen-ematea. Epea zabaldu zenetik, etengabe ari dira herri berriak gehitzen aurtengo azaroaren 23a eta abenduaren 3aren artean Euskaraldia martxan izango duten herrien zerrendara. Tamaina, lurralde eta egoera soziolinguistiko ezberdinetako herriak ari dira ekimenera batzen. Tokian tokiko batzordeak martxan jartzen ari diren bitartean, UEMAk, udalerri euskaldunak biltzen dituen erakundeak, proposamena aurkeztu du herri euskaldunetan Euskaraldia martxan jarri eta ekimen osagarriak gehitzeko.\nHamaika egun baino hamaika aldiz gehiago! txostenean Euskaraldiak proposatzen duen 11 egunetako ariketa sozialaz gain, herri euskaldunetan hamaika arlotan euskararen erabilera areagotzeko proposamen praktikoak jaso dira. UEMAko arduradunek azaldu duten modura, euskararen erabilera ohikoa den herrietan ere, badaude euskara gutxiago erabiltzen diren esparru eta funtzioak. Hauetan eragitea da Euskaraldiaren osagarria den proposamenaren helburua.\nEuskaraldiak iraungo duen 11 egunetan euskararen erabilera areagotzeko 11 alor lantzea proposatu die UEMAk bere kide diren udalerriei. Alor horietako bakoitzean hausnarketa bultzatu, hutsuneak bistaratu, jokaera eredugarriak nabarmendu eta maila pertsonal zein kolektiboan konpromisoak lantzea da proposamenean jasotzen dena.\nBaina datorren urteko Euskaraldiaren aurretik, hainbat herritan buru-belarri ari dira hurrengo asteotan martxan jarriko diren formato ezberdineko saioak antolatzen. Batzuek asteburu batean arituko dira (Lizarran eta Derion, adibidez), beste) batzuk aste betez (Baiona-Angelu-Miarritze), 11 egunez (Deustuan) (Deustuan), 20 (Intxaurrondon), 21 (Altzan) edo 30 egunez (Aiaraldean), baina guzti-guztiek dute oinarrian hizkuntza ohituretan eragitera bideratutako ekimenak izatea eta tokiko euskaltzaleen ekimenetik sortuak direla.


Kutxuidazu, Isabel | Mendiko behatokia\n← Herrigintza xumean\nImbolg itxaropentsua →\n3 thoughts on “Kutxuidazu, Isabel”\n2007(e)ko urtarrilaren 31a at 14:49\nkutsatuak guztiok egon gaitezke, hein handiago edo txikiagoan. Baina itsu itsuan gabiltza sarri epaiak, eman baino, botatzen. Eta hortan, epaileak ez dabiltza ohiko herritarrak baino garbiago. Atzo beltz zena gaur zuri ikustea, politikoek, gauza bat da. Irizpide politikoak aldakorrak behar dute izan. Baino epaileek horixe egitea… beldurgarria da. Atzo santu zena, gaur pekatari eta alderantziz !\n2007(e)ko urtarrilaren 31a at 15:30\nOi Pello Pello, hori duk hori despistea hirea! “Sagastibeltza” ez motel, “Sagastizabal”…!\nAkaso zabala eta beltza izango zuan deitura horren jatorrizko sagasti aspaldiko hura, baina auskalo… Gu bion “Zabala”-ren jatorriaren bila joanez gero ere, zer aurkituko ote genuke?\nMamiari dagokionez, arrazoia duk: umorerako bide zabalak (eta beltzak, oso beltzak) eskaintzen ditiztek epaile batzuen sasi-irizpide negargarriek.\n2007(e)ko urtarrilaren 31a at 15:45\nEskerrak, Juan Luis, ‘beltza’-‘zabal’tzeagatik. Horrela gureago duk, gainera. Egia esan, goizean hori idaztean, Joxean soilik idatzi diat, eta garbiratzean, despistaturen bat izango delakoan, nonbait, Sagasti…eta zalantza punttu batez, hor bota diat Sagasti kutsatuarena. Lehen despistea etxean. Eskerrak Joxeanek, zabalean bezala beltzean, ondo toreatzen dakienari.


ZINETEK itzuli da – DeustoKom News\nHomeEskolanZINETEK itzuli da\nAbian da ZINETEK egitasmoaren bigarren saioa. Azaroaren 25ean izango da, goizeko 11:00etan, eta filma Orona Fundazioaren auditorioan eskainiko da. Helburua da gazteak zinemara eta berrikuntzara bultzatzea, eta euren ikuspegi kritikoa eta formazioa garatzen laguntzea.\nAurkezpenaren ostean, Joxean Fernandez Euskadiko Filmategiko zuzendariak hizketaldiari emango dio hasiera, eta parte-hartzea irekia izango da. Egitasmoa Donostiako Zinemaldiaren eta Orona Fundazioaren arteko lankidetzaren bitartez antolatu da.\nParte-hartzeko, interesatuek izena eman behar dute aarruti@oronafundazioa.com e-postaren bitartez edota 943 335 588 telefono-zenbakira hots eginez.\n2015ko urtarrilak 7 María Pilar Rodríguez Irakaslegoa Comments Off on “Basque Cinema: A Cultural and Political History” liburuaren argitalpena laister\n2015ko azaroak 6 María Pilar Rodríguez Irakaslegoa Comments Off on [:es]Presentación en Cine Club FAS en Bilbao del libro Cine vasco: una historia política y cultural


ON BOSCO FRONTOIAREN INAUGURAZIOA - Floreaga Salestar Ikastetxea - Azkoitia\n2010 31 urtarrila Idazlea: Zezilio Iruzkina idatzi\nOn Bosco egunez patioa eta frontoia inauguratu ditugu.\nAstea oso betea izan da, eta bukaera bikaina. Egitarauari hasiera eguerdiko hamabietako mezarekin eman diogu. Eliza bete-betea, jende asko etorri da gurera eguna ospatzera. Ikastetxeko ikasle, guraso, ikasle-ohi eta herritar asko. Felix Urra probintzialak eman du meza, berari laguntzen Felipe Alcalde salestarra, inspektoriako ekonomi-arduraduna, eta Azkoitiko salestar elkartea. Meza alaitzen Alai Batzako korua aritu da, musika berria eta gozoa. Gaur montaje berria estreinatu digute. Une honetan ere Haitiko egoeraz gogoratu gara eta hangoen alde otoitz egin dugu. Mezatara joandakoak alai eta gustura.\nHandik irten eta goiko patiora joan gara. Han Josean Prolek, Zuzendari Titularrak, esker onezko hitzak izan ditu bi urte eta erdi hauetan laguntza eman diguten guztientzat. Patio eta frontoi bikaina dira gaur egun ditugunak, eta gainera seguruak! Gogoan izan dugu 2007ko martxoaren 21 eta 25ean gertatutakoa. Zorionez dena konpondu ahal izan dugu, guztia kalte materialak izan baitziren. Konponketa horretan Udalak berebiziko garrantzia izan du.\nSegidan Asier Aranbarrik, Azkoitiko alkateak, gure ikastetxeak herrian duen garrantziaz hitz egin du. Honek ere esker onezko hitzak izan ditu Floreaga ikastetxean dihardugunok egiten dugun lanarengatik. Patio, frontoi eta han geundenon bedeinkapenaren ondoren Txalkor txistulari taldea eta Aitor Sorazuren aurreskua izan dugu gozagai.\nHau gutxi balitz frontoian pilotariak genituen zain. Eta ez edozein pilotari! Hemen ditugu gaurkoan aritu direnak:\nOhorezko sakea: Luziano Juaristi, Atano X.a, bi aldiz banakako txapelduna eta Abel Barriola, banakako txapelduna eta 4,1/2ko txapelduna\nGazteak: Jon eta Aitor Juaristi, Atanotarrak eta Lander Alberdi “Kaxka”, Asier Unanue “Goenatxo”\nPartida bikaina hauek jokatutakoa.\nBeteranoak: Jokin Etxaniz (Aspeko Kirol zuzendaria)– Juan Mari Juaristi (Atano XIII.a, pilota hautatzailea) , eta Javier Ansola (Floreagako pilota entrenatzailea eta bertako guraso eta aitona) – Inazio Errandonea (Aspeko teknikaria).\nHau guztia borobiltzeko Guraso Elkartekoen pintxoak izan ditugu. (Zer egingo genuke zuen lan isila gabe!).\nAtalak: Orokorra Etiketak: atano, azkoitia, floreaga, ikastetxea, salestar


Van Aert historia egiten 3. ortzadar maillota jarraian irabaziz – Tropela.eus bloga\nBidaltzailea:Eneko Garate\t 2018-02-04 Utzi iruzkina Van Aert historia egiten 3. ortzadar maillota jarraian irabaziz bidalketan\nBaina norbaitek itzal egitekotan, Wout van Aertek behar zuen. Aurten, 9 garaipenekin zetorren belgikarra, baina egia esan, buruz buru aritu direnetan apenas lortu du van der Poelen aurretik iristea. Dena den, ezaguna da zirkuitu lokaztu eta maldatsuetan hobeto moldatzen dela eta horrela erakutsi zigun Namur herrian ospaturiko Munduko Kopan. Abisu bat zen holandarrarentzat.\nGauzak horrela, nonbait errazago irabaztekotan aurtengo Valkenburg-eko zirkuitu batean bezalakoan behar zuen, eguraldi hotz eta hezearekin eta lokatz ugarirekin. Eta erakustaldia eman du. Ez du van der Poelen akats edo hutsegite baten ondoren irabazi, nagusitasun osoz baina. Aldeak gainera ikusgarriak izan dira. Bigarrena ez da van der Poel izan, Vanthourenhout baino, 2:13ra iritsi delarik eta nederlandarra, guztiz jota eta burumakur, 2:30ra. Baina atzerago joanda, 5. sailkatu den van der Haar 4:29ra iritsi da eta 22 ziklistek bakarrik lortu dute itzulirik galdu gabe amaitzea. Alde ikaragarriak, van Aertek egin duen lasterketa bikainaren erakusgarri. Gaur bera izan dugu alde handiarekin indartsuena. Euskal 2 ordezkariek ezin izan dute lasterketa amaitu. Javier Ruiz de Larrinaga 2 itzuliren faltan eta Aitor Hernandez 3ren faltan geratu dituzte, sailkapenean 35 eta 45. postuetan geratuz.\nHonenbestez, beraz, Wout van Aert-ek txapelketa gizona dela erakutsi digu. Hona hemen bere emaitzak azken 7 urteetan Munduko Txapelketan. Ikusgarria 23 urte besterik ez dituela kontutan hartuta:\n2012 2. Munduko Txapelketan juniorretan\n2013 3. Munduko Txapelketan 23 urtez azpikoetan\n2014 Munduko Txapeldun 23 urtez azpikoetan\n2015 2. Munduko Txapelketan Elite mailan\n2016 Munduko Txapeldun Elite mailan\n2017 Munduko Txapeldun Elite mailan\n2018 Munduko Txapeldun Elite mailan\nTxanponaren bestaldean Mathieu van der Poel dugu. Dominatzailea urtean zehar, lasterketa gehien irabazten dituena, baina lasterketa nagusienean huts berriro ere. Sven Nys handia gogorarazi digu. Baal-eko kanibala. Mito bat dugu dagoeneko Nys ziklo-krosean baina ez dugu ahaztu behar Munduko 2 txapelketa besterik ez zituela irabazi bere ibilbide osoan. Urte askotan lasterketa gehien irabazten zituen txirrindularia izaten zen, 9 aldiz izan genuen Belgikako txapeldun eta urte osoan zehar ez zuen barkatzen. Baina Munduko Txapelketara nekatuta, motibazio estra horren faltan ala presio gehiegiz iritsi eta behin eta berriz huts egiten zuen. Van der Poeli gertatzen ari zaion gauza bera. Onena izaten da ia urte osoan, Munduko Txapelketa egunean izan ezik. Fisikoa ala psikologikoa izan arazoa, argi dago lastre honek hurrengo urtean oraindik gehiago pisatuko diola. Prestakuntza aldatu eta lan berezi bat egin ezean, kostako zaio Van Aert ehiztaria menderatzea Munduko Txapelketetan.\nBidaltzailea:Eneko Garate 2018-02-04 Hemen argitaratua:Analisia, Iritzia, Munduko Txapelketa, Txirrindularitza, ZiklokrosaEtiketak: Aitor Hernandez, Javier Ruiz de Larrinaga, Sven Nys, van Aert, van der Haar, van der Poel


Rafa Diez espetxeratua | LAB SINDIKATUA\nEkintza Politikoa Euskal Herria Rafa Diez espetxeratua\nRafa Diez espetxeratua\nAudientzia Nazionalak Fiskaltzaren eskaerari jarraikiz Rafa Diezen espetxeratzea agindu du. Estatu espainiarraren ahulezia agerian uzten duen errepresio erakustaldi berri baten aurrean gaude.\nGehiengo sindikalak deituta, "Epai politikorik ez, eskubide guztiak guztiontzat" lemapean, elkarretaratzeak egin dira gaur Euskal Herriko hiriburu eta enpresetan. Bilboko mobilizazioan Ainhoa Etxaide, LABeko idazkari nagusiak hitza hartu du Euskal Herriaren aurkako azken sententzia salatzeko.\nAinhoa Etxaideren interbentzioa\nSententziak ez du inolako oinarri ezta justifikazio juridikorik, erabat politikoa da, helburu politikoak ditu atzean. Epaiketa politikoa izan da, baita sententzia ere.\nSententziak berriro ere erakutsi du Estatu Espainiarrean jarduera politikoa zigortua dagoela Estatuarentzat onartezina denean jarduera politiko horren helburua, jarduera politiko horrek estatuaren nagusitasuna auzitan jartzen duenean. Edozein Estatu ez demokratikoan gertatzen den bezala, errepresioa eta kode penala erabiltzen da aldarrikapen eta estrategia politikoak geldiarazteko Estatua ez delako gai arazo politikoei benetako irtenbide politikoak emateko.\nGobernuak berriro ere erakutsi du ez dela gai Euskal Herriarekin duen arazo politikoari konponbide demokratiko bat emateko. Indar erakustaldi bat egin nahi izan du egunez egun gorpuzten eta indartzen ari den apustu politiko baten aurrean, eta bistakoa denez, Estatuak bakarrik errepresioaren atalean egin ditzake indar erakustaldiak ez duelako inolako gaitasunik eremu politikoan bere posizioa indartzeko. Geroz eta agerikoagoa da hori, sententzia honek are eta gehiago nabarmentzen du eta zalantzarik gabe, Estatuak Euskal Herrian duen ahulezia politikoa indartuko du.\nBukatzeko, sententzia hau Euskal Herrian hartu dugun bidea indartzeko eta sakontzeko arrazoi bat gehiago da. Estatu espaniarrak inposatutako egoera ez demokratikoa bide demokratikoetatik gainditzeko erabakia hartu dugu eta horretan sakontzea izango da gure erantzuna. Estatua bere erabakiak aldatzera behartu behar dugu, konponbide demokratiko bat behingoz eraikitzeko urratsak ematera behartuz.\nLangileei dei egiten diegu sententzia honen kontra kalera ateratzera eta batez ere, Euskal Herriak behar duen irtenbide demokratikoarekin konpromisoak hartu daitezen exigitzera presio sozialaren bidez. Oso agerikoa da aukera berri bat sortu dugula konponbide prozesu bat burutzeko eta gure esku dago estatuari norabide horretan urratsak ematera behartzea.


Kaskabiloa gure animalietan - Veterinaria Salburua\nKaskabiloa gure animalietan\nKaixo guztioi! Hilabete honetan kaskabiloa gure animalietan zer eragiten duen ikusiku dugu.\nKatu eder-eder bat, bere kaskabiloarekin lepoan. Inoiz ez duzue argazki hau ikusi? Irudi oso tipiko bat da, eta askok ez dute ezer arrarorik ikusten irudi hauetan. Gainera, animali denda askok koilare hauek saltzen dituzte bereziki katuentzat. Eta katuek ez dute soilik arazo hau “sufritzen”, ezagutzen dut, kaskabilo bat bere txakurrarari jarri duen jabe bat baino gehiago, jada kume bat dela edo arraza txikia izateagatik eta ” baizik eta ea ez dudan ikusten eta zapaltzen dut”..\nArazo bat dela ez badirudi ere, arazo haundi bat da gure animalientzat. Etengabe zarata mugitzen diren bakoitzean egiten duen kaskabiloarekin elkartuta egotea tortura bat da haientzat, eta estres haundia sortzen die. Zergatik gertatzen den dakizue?\nLehenengo eta behin, haien entzumena gurea baino askoz sentiberagoa da. Eta bere belarrietatik hain hurbil jarrita egoterakoan, etengabeko soinua izugarri gogaikarria izan daiteke. Imajina ezazue etengabe zuen belarrian joz ematen kaskabilo batek ordu erdiko paseo batean. Deserosoa egia? Orain imajina ezazue soinua lau bider biderkatzea, eta ordu erdiaren ordez, eguneko 24 orduak izan zitezela. Sufrimendu izugarria, ezta?\nGainera gogoratu behar dugu bereziki katuak ehiztariak direla,horregatik isilak izatea izugarri garrantzitsua dela haientzat. Agian zuen katuak ez dezan ezer harrapa zuen pisuan (nahiz eta hori galdetu behar izango genien euliei eta bere lurraldea inbaditzen ausartzen diren intsektuei), baina oraindik horrela, isiltasuna behar dute, eta ehiza praktikatzea eskatzen dute (zelatatzea, jarraitzea…) jokoaren bitartez. Eta horretarako isiltasuna behar dute. Horregatik kaskabiloak oraindik estres handiagoa ekartzen die.\nTxakurrengan gainera, arazoak eragin diezazkiguke kaleari ateratzen badizkiogu haiekin. Gure txakurraren etengabeko txilin-hotsaren aurrean beste txakur batzuk estresa daitezke, eta harekin ordaintzen bukatu dezakete. Hau guztiagatik, aholkatzen dugu kaskabilorik koilaretan edo arnesetan ez jartzea.\nHaiek eskertuko dizuete.\nEdozein zalantza-mota baduzue ez ezazue guri galdetzeko zalantzarik izan. Oiane dugu zuei behar duzuenean laguntzeko prest.\nAgur bero bat guztioi! Datorren hilabetera arte!!\n« ¿Por qué hace esto mi perro? Las estereotipias\tUn perro no es un lobo: desmontando el mito de la dominancia »


Nola aldatzen diren gauzak, kamarada! — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Nola aldatzen diren gauzak, kamarada!\nLeire Narbaiza 2012/03/24 00:40\nKintakoekin ahoa bete hortz!\nBerrogei urteren bueltan zabiltzatenok jakingo duzue adin honetan jendeak zelako afizioa duen afariak eta bazkariak antolatzeko, aspaldiko taldeak elkartzeko asmotan. Nork ez du izan 8. mailakoen afaria, batxilergoa hasi zuteneko 25. urteurrena, umetako auzoko laguntxoen afari-merienda, ez-dakit-norako bidaian egindako taldetxoaren parranda,…? Ez dakigu zergatik, baina ohiko lagunez gain gure haurtzaro, nerabezaro eta lehenengo gaztaroko ezagun, kide eta lagunekin egoteko grin hori piztu eta indartu egiten da. Berrogeien krisia izango da, agian. Beharbada, bizitza-erdiaren sindromeak ikusarazten die antolatzaileei bizitza laburra dela eta kezka bako sasoietara itzultzea komeni dela, etorriko direlakoan.\nEz dakit horregatik den, baina festa hauek guztietara joaten naiz, batzuetan gogotsu, besteetan ez hainbeste. Izan ere, batzuk aspaldiko adiskideak dira, baina beste batzuk kide hutsak, eta batzuetan hainbeste aldatu dira, ezen ezagutu ere ez diren egiten.\nDena den, gehien harritu nauena ez da izan jendearen aldaketa fisikoa, aldaketa mentala baizik. Astebururo mozkortzen zena, behin baino gehiagotan koma etilikoraino, gaur egun kirolari sutsua da, eta besterik ez darabil ahoan. Abertzale sutsua zena, abertzale txepelen eskuetan dagoen erakunde bateko karguduna. Artista saltinbankia, betiko Eibarko gizon bihurtuta: "erronda hau, nire kontu". Kontzerturik kontzertu Euskal Herriko gaztetxe guztiak ezagutu zituena, eta punka erlijiotzat zeukana, lan-erreformaren alde berba egiten…\nBelarriek entzun ahala, nire ahoa "o" letra egiteko gai baino ez zen. Horrelako batzuetan izaten dudan sentsazioa izaten da hitzordua nahastu dudala eta nire adinekoekin beharrean, gure gurasoen afari batean agertu naizela. Pena handia sentitzen dut horrelakoetan.\nPena horrek tristeziatik ere badauka, gure aurreko belaunaldikoen hizketa-gaiak errepikatzen ari gara, topikoak kopiatzen, rolak kalkatzen, ideia zaharrak pirateatzen… Freskotasunik barik, modernitaterik gabe, mundu zaharkitua birsortzen.\nBaliteke ni izatea "berezitxoa", eboluzionatu ez duena. Akaso, berrogeita hamargarrenean zentzutuko naiz, eta helduaroan sartu. Edo, igual euren benetako izaera oraingo hau da. Batek daki!\netiketak: Txargainen, Kalamuatik, gorri


Kolorearen psikologiak artean eta diseinuan duen garrantzia Sormenak linean\nKolorearen psikologiak artean eta diseinuan duen garrantzia\nKolorearen psikologiak artean eta diseinuan duen garrantzia oso garrantzitsua da arte grafikoen barruan zein kanpoan. Kolorea hizkuntza hori da mezuak transmititu irudiek eta letra tipoek transmititzen dituztenak bezain indartsuak. Kolore bat beti egongo da emozio batekin lotuta, mota guztietako emozioak transmititzea lortzen duten bigarren mailako mezuak adierazten dituen adierazlea.\nKolorea a izan da oinarrizko elementua artean non mota guztietako artistek beraien lanetan oinarrizko elementu gisa erabili duten, kolore gorriak pasioa islatuko du urdina lasaitzen den bitartean. Kolorea da eta beti izango da artistaren aliatu handia.\nKoloreak eta emozioak erlazionatutako elementuak dira horrela, hizkuntza grafiko bat sortzea lortzen da konektatu mundua ikusteko dugun moduarekin. Kolore edo ñabardura bat besterik ez da gure garunak deszifratzea lortzen duen uhin luzera gure begiek hauteman ondoren, hau zati bat baino ez da Zer transmititzen digu kolore batek? Baso batetik paseatzean ilunabarra edo energia sentimendua ikusten ari garenean lasaitasun sentsazio hori beti izan dugu. Koloreekin dugun harremana oso altua da eta era guztietako sentsazioak transmititzea lortzen du. Kolore batzuek kementsu sentiaraziko gaituzte eta beste batzuek guztiz kontrakoa, kolorearen eta emozioen arteko harreman horretan oinarrituta publizitateak eta arteak tresna hori erabili dute ikuslearengana iristeko arma gisa.\nKoloreak d-tan multzokatuta daudetalde nagusiak: epela eta hotza. The kolore beroak dira gehien ezagutzen ditudanak horia eta sua hurbiltzen dituzte, diren koloreak dira energia gehiago transmititzen dute.\nThe kolore hotzak dira urdinera eta itsasora hurbiltzen dira, kolore horiek lasai eta lasaitasun pasa.\nHori jakin behar dugu kolore batzuk sentsazio batzuekin lotuta daude positiboa baina zergatik? ilunabarra begiratzen badugu kolore laranjak (epelak) ikusiko ditugu lasaitasun sentimenduak transmititzen dituzte. Lortzen duzun lasaitasun sentsazioa ilunabarra lortu gure burmuina bat ezartzea une on horren arteko harremana eta bere ezaugarri nagusiak, kasu honetan kolorea. Gure garunak elementuen erlazioa erabiltzen du etengabe, adibidez, aurpegiaren forma hormako orban batekin lotzen dugu.\nEn zinema aurki dezakegu kolorearen garrantziari eta sentsazioak transmititzeko duen erabilerari buruzko erreferentzia ugari. Film bakoitzak kolore tonu zehatza du izan ere, filmaren eta haren istorioaren arabera, gauza bat edo beste irudikatu behar du. Maitasunari eta zoriontasunari buruzko filma ez da beldurrari buruzkoa, kontzeptu horiek adierazten dituzten koloreak aldatzen dira eta hori irudikatu nahi dituzten sentimenduak are hobeto transmititzeko erabiltzen da.\nIrudikatu nahi dugunaren arabera kolore bat edo beste erabili behar dugu. Koloreak mota guztietako proiektu grafikoetan kontuan hartu behar dugun hizkuntza bat gehiago dira. Edozein proiektu grafiko sortuko dugunean egin behar dugu jakin hasieratik zer irudikatu nahi dugun ahal izateko mezu hori grafikoki itzuli kolorearen erabileraren bidez. Komeni da egin aurretiazko prestaketa proiekturako edozein motatakoa ondo antolatu gure proiektuaren eduki guztia eta galdera grafiko mota hauek kontuan hartu ahal izateko. Lanean hasi aurretik, pentsatu zer irudikatuko duten erabiliko dituzun koloreek.\nZer irudikatzen du nire koloreak? Zer irudikatu nahi dut? Nire kolorea bilatzen ari naizenarekin lotuta al dago?\nEmozioak eta kontzeptuak kolorearen bidez irudikatzea Oso kontuz ibili behar dugun lana da, kolorea emozioen irudikapenerako aliatu bikaina delako.Iruditzen al zaizu beldurrezko filma arrosarekin ikustea? Izan liteke hiltzea baina barre egitea ...\nLkoloreak emozioekin lotuko dira beti horregatik, beti ziurtatu behar dugu aldez aurretik irudikatu nahi duguna kolore jakin batekin lor daitekeela. Ikasi koloreekin jolasten irudiekin, formekin eta letra tipoekin jolasten duzun bezala.\nArtikuluaren bide osoa: Sormena linean » General » Hainbat » Kolorearen psikologiak artean eta diseinuan duen garrantzia\nLooping animazio edo GIF bat sortzeko prozesu sortzailea\nEzagutu ezazu zure liburutegian falta beharko ez liratekeen 5 letra-tipo berri


Artikulu hau dirurik gabe gaiak eta objektuak trukatzeari buruzkoa da; beste esanahietarako, ikus «Truke (argipena)». Trukea edo trukatzea, ekonomian, ondasunak eta zerbitzuak hartu eta haien ordez beste batzuk ematea da, tartean dirurik erabili gabe. Gehienetan bi alderen artean gertatzen da, baina bi alde baino gehiagok har dezakete parte. Diruan oinarritutako sistemekin batera existitzen da, nahiz eta bere tamaina ez den oso handia.\nArtikulu hau dirurik gabe gaiak eta objektuak trukatzeari buruzkoa da; beste esanahietarako, ikus «Truke (argipena)». Trukea edo trukatzea, ekonomian, ondasunak eta zerbitzuak hartu eta haien ordez beste batzuk ematea da, tartean dirurik erabili gabe. Gehienetan bi alderen artean gertatzen da, baina bi alde baino gehiagok har dezakete parte. Diruan oinarritutako sistemekin batera existitzen da, nahiz eta bere tamaina ez den oso handia. Krisi ekonomikoetan, batzuetan trukeak dirua ordezkatzen du ekonomiaren bideratzaile nagusi modura, normalean dibisa ezegonkorra denean edo eskuragarri ez dagoenean. (eu)\nArtikulu hau dirurik gabe gaiak eta objektuak trukatzeari buruzkoa da; beste esanahietarako, ikus «Truke (argipena)». Trukea edo trukatzea, ekonomian, ondasunak eta zerbitzuak hartu eta haien ordez beste batzuk ematea da, tartean dirurik erabili gabe. Gehienetan bi alderen artean gertatzen da, baina bi alde baino gehiagok har dezakete parte. Diruan oinarritutako sistemekin batera existitzen da, nahiz eta bere tamaina ez den oso handia. (eu)


Oruxmaps eta wikiloc oinarrizko ikastaroa Irurtzunen - Iragarki Laburrak\nMendian galdtu gabe ibili nahi? Lelopean doako ikastaroa antolatu dute Iratxo Elkarteak eta Irurtzungo Udalak. Bi saio izango ditu maiatzaren 13an, 18:00tatik – 20:30ra eta maiatzaren 14an, 9:30tik 13:30ra. Iratxo Elkartean burutuko da. Izen ematea Irurtzungo Kultur Etxean edo 638 324 345 WhatsAppa bidaldita.


Argitaratua: Friday, 29 August 2014, 1:05 PM\nAgerraldi kopurua 1513\nZer egin dokumentuak eskuratzeko? Informazio-iturriak eta dokumentu-hornitzaileak\nSortua: 28 April 2020\nArtikuluen pisua gero eta handiagoa da informazio-iturri gisa. Hau honela, Inguma eta Dialnet bezalako datu-base espezialduak dira oinarrizko tresna artikulu-zientifiko bila dabilenarentzat. Ildo berari jarraikiz, artikuluen eskaria nagusitzen ari da liburutegiei eskatzen zaien zerbitzuen artean. Eta, kontuan izan, HABE Liburutegiak, publikoa eta espezializatua izanik, euskararen didaktika eta, oro har, bigarren hizkuntzen didaktikaren alorreko dokumentazioaren bila dabilenari zerbitzu telematikoak ere eskaintzen dizkiola, nor bere etxe edo bulegotik, dokumentuak eskatu eta jasotzeko zerbitzua, alegia\nEmociones, confinamiento y ¿además clases?\nSortua: 27 April 2020\nIrakasleen egoera emozionala hobetzea izan zen Difusion argitaletxeak antolatutako webinario honen gai nagusia. Alderdi hori zaintzeko estrategiak eta erramintak eskaini nahi izan zituen gurean ezagun dugun José Ángel Medina adituak.\nMedina, José Angel\nKoronabirusaren oinarrizko lexikoa\nSortua: 16 April 2020\nEuskaltzaindiak, UZEIrekin lankidetzan, denon eskura jarri ditu konfinamendu-egoera honetan egunero entzun eta erabiltzen ditugun hitz batzuk. Horrela, koronabirusari buruzko 25 termino daude jada sarean, Euskaltzaindiaren web orrian, euskaldun orok batasun batez erabil ditzagun.\nHABE Liburutegiaren zerbitzu digitalak berriz martxan\nSortua: 15 April 2020\nCOVID-19aren eraginez, Liburutegiak bere ateak itxi egin behar izan ditu baina, egoerak ahalbidetzen duen neurrian, zerbitzuak ematen jarraitzen du.\nEtenpuntuak... beste puntuazio-markekin konbinatuz\nSortua: 14 April 2020\nKoronabirusak denon bizitzari etenpuntuak jarri dizkio, batzuei (hainbati, hobeto esan, gutxi asko direlako kasu honetan), ordea, puntu finala... Gaurkoan, etenpuntuen erabilerari buruzko zenbait aholku emango ditugu.\nElkarrekintza, elkarrizketa eskatzen duen prozesua\nSortua: 6 April 2020\nHezkuntza eta ikaskuntza elkarreraginpean burutzen diren prozesutzat hartzen dira, irakasteak hitz egitea dakarrela ulertuta, elkarrizketak izatea. Horrela, elkarrekintza ez ezik, elkarren artean osatzen den pentsamendua ere badugu ikaskuntzan; pentsamendua eta hizkuntza hertsiki loturik baitaude. Eta, horregatik hain zuzen, pedagogia dialogikoa indartzeko beharrezkoa izango da ikasgelan elkarreragina sustatzea, izan aurrez aurreko saioetan, izan online bidez bideratutakoetan.\n"Enseñar a distancia: una oportunidad para la transformación didáctica"\nSortua: 3 April 2020\nIzenburu hori izan zuen Difusión argitaletxeak martxoaren 23an antolatu zuen webinarrak. Pilar Concheiro eta Olivia Espejel adituak aritu ziren hizlari Sergio Troitiñoren gidaritzapean. Sarean jarri dute interesaturik dagoen edonoren eskura; hona hemen gure laburpen iruzkindua, bideoaren erreferentziarekin batera.\nHizkuntza-gaitasunen ikaskuntza mikrosekuentzia didaktikoen bidez\nSortua: 28 March 2020\nAzken hamarkadotan, bigarren hizkuntzen irakaskuntza planteatzeko moduak aldaketa handia ezagutu du. Hasiera batean, xede-hizkuntzaren izaerari, ezaugarriei eta irakasteko moduari buruzko galderetatik abiatzen baginen ere, oraingo abiapuntua bigarren hizkuntza hori nola ikasten den, eta, hori errazteko, zer egin behar dugun galdetzea da.\nVilà Santasuna, Montserrat


Sisley Black Rose Skin Infusion Cream Plumping & Radiance 50ml | Beautyshop.ie\nHasiera / Edertasunik gabeko edertasuna / Sisley Black Rose Skin Infusion Cream Plumping & Radiance 50ml\nAzpitotala: € 128.95\nZer da: Black Rose Skin Infusion Cream, edo Baume-En-Eau A La Rose Noire, larruazala zaintzeko formula da, larruazala berriro murgiltzeko eta argitasuna sustatzeko. Nori zuzendua: larruazal mota guztiak. Zertarako balio du: bere formula Black Rose gamaren hiru oinarrietan oinarritzen da, sentsoriala ...\nZer da hau: Black Rose Skin Infusion Cream, edo Baume-En-Eau A La Rose Noire, larruazala zaintzeko formula da, larruazala berriro janzteko eta distira sustatzeko.\nNori zuzenduta dago: Larruazal mota guztiak.\nZer egiten du: Bere formula Black Rose gamaren hiru oinarrietan oinarritzen da: ehundura zentzuzkoa, usain leuna baina berehalakoa eta epe luzerako gazteentzako ekintzak - azken eraginkortasuna eta plazera lortzeko.\nLarruzko errebotea leheneratzen du alkekengi kalitazko erauzketa bikoitzeko plumping eraginkortasunez, padina pavonica estraktuarekin konbinatzen da, larruazaleko geruza hidrikoa indartzeko, eta larruazala arintasuna eta argitasuna sustatzen ditu arrosa beltz estraktuarekin, berehala azalaren testura hobetzeko. argiaren isla\nHibiscus loreen extractak distira handitzen du; arrosa alpinoaren extracta, antioxidatzaile indartsutan aberatsa, tristuraren aurkako borrokan; eta arrosa beltzaren erauzketak, May rose ura eta karna eta kamelina olioek larruazala leuna uzten dute eta freskotasun eta iraupen luzeko erosotasuna eskaintzen dute.\nArrosa, magnolia eta geranioaren olio esentzialekin lurrinduta, zentzumenak esnatzeko eta bere ongizatearen berehalako sentsazioa emateko, krema honek eta bere ehundura zetarrak zure larruazala hezetasunarekin bustitzen dute eta gaztetu egiten da.\nNola erabili: Aurpegian eta lepoan aplikatu goizez eta arratsaldez.


IRINMODO (1307-2019): `MIGELENEKOA´ ETA `TXASIOZAHARRENEKOA´ ETXEAK\nAitortu beharra dugu bi etxebizitza hauen jatorria hautematea ez dela batere erraza izan. Dokumentuek ez garamatzate oso atzera, XVII. mendera, besterik ez. Eta hipotesi bat ere badugu, oraindik konfirmatu gabekoa, eta da etxea zela "del capitan Francisco Lopez de Oçaeta, veçino de Vergara". Hala ere, orduan, 1630ean, "Pedro de Garitano, y su muger con una donzella de hedad de 20 años, y una criada" bizi ziren.\nBadago, hala ere, "Txasio" izeneko beste etxe bat herrian, Kalegoi hasieran, orain zaharberrituta dagoena. Berau, baina, XVIII. mendekoa da, hau da, "Txasiozaharrenekoa" baino berriagoa denboraz.\nDena dela, egingo dugun deskripzioaren arabera, badirudi herritar aberats baten etxea zela, izan ere etxea egiteko erabili ziren material eta egituragatik, edozein gremio baten etxe eta tailerra baino, dirudun familiarena dirudi.\nKalegoi edo (garai batean) Goen-kaleak, etxe politak dauzka.\nKanpoko eta barneko etxearen arkitekturari erreparatzen badiogu, atzerako joateko baina aukera badago, izan ere fatxadaren egitura XV-XVI. mendekotzat jo daitekeelako. Horra hor, harlanduzko fatxada ederrean, ateko formak, leihoak, leiho gaineko izartxoa, leiho azpiko apaingarriak ...\nZer adieraziko ote du leiho gaineko izartxo horrek? Eguzki loren antzerako babes sinbologia izango ote du?\nEtxe honek baina, badauzka beste ezaugarri batzuk bitxiak direnak. Adibidez, ate nagusiaren buruan erdiko harlanduak duen hutsunea. Zer joango ote zen bertan? Etxeko zaindari edo sainduaren irudiren bat?\nAteburuan hutsunea ikus daiteke, "13" zenbakiaren gainean.\nBitxitasunak ez dira horretan bukatzen, izan ere, ate gain batean, izarra duen leiho azpian, bi burdin ikus daitezke alde batean zein bestean. Zer dira, eta zertarako?\nBurdinak ere ez dira edozein modutakoak, euretako batek dragoi baten burua duelako. Hala ere, besteak badu bertan zerbait zintzilikatzeko zuloa. Beraz, pentsa genezake goitik behera telaren bat-edo jartzeko erabili zitekeela burdin erako egitura hau. Gainera pare-parean ate aurrearekin bat dator, estalpe politia eskainiz.\nHala ere sorpresak ez dira hor bukatzen, badaudelako beste batzuk etxe barruan. Argazki hauetan ikus daitezken bezala fatxada aldeko leiho-hormetan, harlanduzko oso jarleku bereziak ikus daitezke, eta leiho batetik bestera hutsune bat, despentsa bezala. Arkitektura hau ere (fatxadan ikusi dugun bezala) oso gotikoa da, eta agian norbaitek hauteman ditu horrelakoak gazteluren bat-edo bisitatzera joan denean, oso ohikoa delako egitura hauek bertan ikustea.\nEtxe barruko egitura honek gotiko garaiko (XV-XVI. m.) egitura du.\nObrak egin aurreko argazkia.\nDena dela, badago beste ezaugarri ezkutu bat, etxea zaharberritu zenean atera zena, eta denboraz atzera ere garamatzana. Azpiko argazkietan ikus daiteken bezala, zaharberritzean fatxadako goi parteari ere txukunketa bat eman zitzaion. Bertan, leihoen artean, garai bateko adreiluzko arkudun leihoak azaldu ziren.\nEzkerreko leihoan hauteman daiteke esandako arku hori. Beheko argazkian, agian, hobeto.\nEzker aldean adreiluz egindako arkudun leihoa\nEz galdu aukerarik. Ahal duzunean buelta bat eman Kalegoitik, eta goza itzazu bertako etxeekin.\nLeihoak ere oso politak dira, gotiko garaietara garamatzate; alegia


Kokapena: Hasiera InfoBilbao\nArgitalpenak\tPrentsa, gaur\tAldizkari ofizialak\tInfoBilbao\nAPARKALEKUAK OKUPATU ETA BENIDORM KALEA ITXIKO DA\nBilboko Udalak jakinarazi gura du 2013ko maiatzaren 22tik (eguaztena) ekainaren 6ra bitartean, gutxi gorabehera, aparkalekuak okupatu eta zirkulaziorako itxiko dela Benidorm kalea, Orixe kalearen eta Agirre Lehendakariaren etorbidearen artean.\nGALTZADA ALDI BATERAKO OKUPATUKO DA BUIA ERREPIDEAN\nBilboko Udalak jakinarazi nahi du 2013ko maiatzaren 21ean (martitzena) hasi eta hiru hilabetez, gutxi gorabehera, galtzada zati bat okupatuko dela Buia errepidean, autobusaren geralekutik Buia auzora bitartean.\nAPARKALEKUA ETA ESPALOIA ALDI BATERAKO OKUPATUKO DIRA ZABALBIDE ETA SANTUTXU KALEETAN\nBilboko Udalak jakinarazi gura du 2013ko maiatzaren 21etik (martitzena) ekainaren 7ra bitartean, gutxi gorabehera, espaloia eta aparkalekuak okupatuko direla, Zabalbide kaleko 27. zenbakiaren eta Santutxu kalearen 1. zenbakiaren artean.\nBILBOKO UDALAK ETA INSTITUTU FRANTSESAK “DE PASSAGE SUR LA TERRE” DERITZON ARGAZKI ERAKUSKETA JARRI DUTE ABANDOIBARRAN\nEkainaren 12a arte izango da ikusgai 175x120 zentimentroko berrogeita hamar irudi inguruk osatutako erakusketa hau.\nBILBOKO UDALEKO KULTURA ETA HEZKUNTZA SAILAK 2011N DEITUTAKO LITERATUR SARIETAKO LAN IRABAZLEAK ARGITARATU DITU AZKEN LAUHILEKO HONETAN\nArgitaratutako liburuak, César Ibáñez París filosofoaren “La ruta de la Sed” (Edit. Devenir), Blas de Otero-Bilboko Hiria 2011 IV. Poesia Sariaren irabazlea, Jairo García Jaramillo granadarraren “La mitad ignorada”, eta Jon Sudupe Martijaren “Oi Europa!” dira, azken bi horiek Miguel de Unamuno 2011 XIII. Saiakeraren irabazleak, gaztelaniaz eta euskaraz, hurrenez hurren.\n- Bilbon landatzen den txakolin bakarraren botilak hiriaren enbaxadore bihurtu dira.


Jaurtigai baten ibilbidea, Lurraren gainazala baino goragotik askatuta\nJaurtigai baten ibilbidea(II)\nJaurtiketaren angelua, φ=0\nJaurtiketaren angelua, φ=180\nJaurtiketaren angelua, φ=90\nJaurtiketaren angelua, φ<90\nJaurtiketaren angelua, φ>90\nZeruko gorputzen dinamikan, beste kapitulu batean, "Grabitazio Unibertsalaren legearen aurkikuntza", aztertzen da Newton-ek egindako prozesu mentala, alegia proiektil bat mendi baten gailurretik horizontalki jaurtitzen bada, orbita eliptikoa jarraituko duela eta Lurraren zentroa elipsearen fokuetako batean dagoela. Ibilbideak eliptikoak dira baina, jaurtigaiaren abiadura eta altuera maximoa ez badira oso handiak, grabitatea konstantetzat har daiteke eta, limitean, ibilbideak parabolak dira.\nBestalde, Lurraren errotazioa ere ez dugu kontutan hartuko. Efektu hori zehazki aztertuko dugu geroago “Erortzen ari den gorputz baten desbideraketa” kapituluan.\nBeraz, orri honetan aztertuko da proiektil bat h altueratik jaurtitzen dela, v0 abiaduraz eta norabide erradialarekiko φ angelua osatzen, grabitate aldakorraz eta airearen marruskadurarik gabe.\nKalkulu horietan honako datuok beharko ditugu:\nLurraren erradioa, R=6.37·106 m\nLurraren masa, M=5.98·1024 kg\nKonstantea, G=6.67·10-11 Nm2/kg2\nProiektil bat jaurtitzen da, m masaduna, Lurraren gainazala baino goragotik, izan ere, h altueratik (Lurraren zentrotik r0=R+h distantzia) eta v0 abiaduraz, norabide erradialarekiko φ angelua osatuz. Proiektilaren momentu angeluarra eta energia honakoak dira:\nIbilbidearen ekuazioa koordenatu polarretan, r(q) :\nProiektilaren energia totala negatiboa bada, E<0, bere ibilbidearen eszentrikotasuna unitatea baino txikiagoa ateratzen da, ε<1, beraz elipse bat.\nEzagutzen badira d eta ε, elipsearen a ardatzerdi nagusia kalkula daiteke, batezbesteko aritmetikoa kalkulatzen erradio minimoaren(θ=0) eta erradio maximoaren (θ=π) artean:\nFokuen arteko distantziaren erdia, c=ε·a\nEta elipsearen ardatzerdi laburra,\nProiektilaren abiadura inpaktuaren puntuan\nEnergia konstantea denez, energiaren ekuazioan ordezkatzen bada r=R (Lurraren erradioa), proiektilaren v abiadura kalkula daiteke Lurraren gainazala jotzean:\nBeraz, inpaktuaren v abiadurak ez du erlaziorik proiektilaren m masa eta jaurtiketaren φ angeluarekin.\nProiektilak lurra jo arte zenbat denbora tardatzen duen kalkulatzeko azaleren prozedura erabiliko dugu, hain zuzen, planeta baten periodoa kalkulatzeko erabiltzen den prozedura bera. Momentu angeluarra koordenatu polarretan honela adierazten da:\nEzkerreko terminoa hain zuzen, posizio bektoreak ekortutako azalera da, proiektila mugitzen denean θ posiziotik θ=π. posizioraino. Bidaiaren t iraupena lortzen da:\nLortzen diren hainbat kasu ikertuko ditugu:\nJaurtiketaren angelua, φ=0º.\nDemagun proiektila jaurtitzen dela h=6000 km-ko altueratik (r0=6.0·106+6.37·106 m), v0= 4500 m/s-ko abiaduraz, bertikalki eta gorantz:\nProiektilak atzematen duen altuera maximoa: h=18.03·106 -6.37·106 =11.66·106 m\nLurraren gainazalera iristean duen abiadura: v=8999.6 m/s\nJaurtiketaren angelua, φ=180º.\nProiektilaren momentu angeluarra nulua da: L=0, eta beraz ibilbidea zuzena izango da eta Lurraren zentrotik pasatzen dena. Proiektila beherantz eroriko da norabide erradialean, eta Lurraren gainazalera iritsiko da aurreko ataleko v abiadura berarekin.\nDemagun proiektila jaurtitzen dela h=6000 km-ko altueratik (r0=6.0·106+6.37·106 m), v0= 4500 m/s-ko abiaduraz, bertikalki eta beherantz:\nJaurtiketaren angelua, φ=90º.\nJaurtiketa horizontal batek izan dezakeen irismen maximoa da, justu Lurraren aurkako puntu simetrikoa. Hori gertatzeko, hasierako posizioa, r0=h+R, apogeoa izan behar da eta perigeoa R.\nProiektilaren momentu angeluarra eta energia konstanteak dira ibilbidearen puntu guztietan, eta bereziki, apogeoan eta perigeoan ere bai:\nEkuazio bi horietan r0 eta R datuak dira, eta ezezagunak dira v eta v0 . Jaurtiketaren abiadura honakoa izan behar da:\nAdibidea: Demagun h=6000 km edota r0=12.37·106 m.\nJaurtiketaren abiadura ateratzen da: v0= 4681.969 m/s.\nElipsearen ardatzerdi nagusia: a=(R+r0)/2= 14.37·106 m\nBidaiaren iraupena, hain zuzen, periodoaren erdia.\nt=P/2= 4512 s\nInpaktuaren posizioa orokorrean\nGoiko irudiak erakusten duenez, proiektila abiatzen da θ=π posiziotik, eta Lurraren gainazala jotzen du θ=π-α posizioan, honako baldintza betetzen denean: r=R.\nOrdezkatzen bada r=R ibilbidearen ekuazioan, θ angelua bakan daiteke.\nAurreko adibideetako datu berdinak erabiltzen baditugu:\nJaurtiketaren posizioa: r0=12.37·106 m\nJaurtiketaren abiadura: v0= 4500 m/s\nJaurtiketaren angelua: φ=90º.\nKalkula ditzagun, lehenik proiektilaren momentu angeluarra eta energia:\nL=5.57·1010 m kgm2/s\nE= -22.12·106 m J\nEnergia eta momentu angeluarraren menpe kalkula daitezke ibilbide eliptikoaren parametro geometriko guztiak, besteak beste, d eta ε eszentrikotasuna:\nDatu horiekin eta amaierako posizioarekin, r=6.37·106 m (Lurraren erradioa) inpaktuaren posizio angeluarra lortzen da: θ=0.934 rad.\nJaurtiketaren eta inpaktuaren arteko distantzia angeluarra:\nJaurtiketaren irismena da, distantzia angeluar horri dagokion arkuaren luzera (lurraren azalaren gainean neurtuta):\ns=R·α= 14.03·106 m\nPosizio bektoreak ekortutako azalera doa θ posiziotik θ=π posizioraino (grisez margotutakoa). Bestela esanda, x eta a-ren arteko elipse-zatia ken honako hirukiaren azalera: oinarria R·cosθ eta altuera R·sinθ. Hemen x= -c+R·cosθ da.\nIntegral hori kalkulatzeko aldagaia aldatu da: x=a·sin z. Orduan, integralaren mutur berriak:\n-R·cosθ -c= a·sinz1\nBeraz, grisez margotutako azalerak honako balioa dauka:\nAzalera zenbakiz kalkulatzeko honako datuak beharrezkoak dira:\nOndoren kalkulatzen da z1, inpaktuaren posizio angeluarraren menpekoa: θ=0.934 rad. Gero, kalkulagailuarekin posizio-bektoreak ekortutako azaleraren balioa lortzen da: A=1.022·1014 m2.\nEta azkenik, hegaldiaren iraupena, t :\nJaurtiketaren angelua, φ<90º\nDemagun jaurtiketaren φ angelua ez dela angelu sinpleetako bat (0º, 90º, edo 180º). Alboko irudiak erakusten duenez, elipsearen ardatza β angelu bat biratuta egongo da. Angelu hori kalkulatzen da ibilbidearen ekuazioan ordezkatuz r=r0 eta θ angelua bakanduz.\nAurreko adibideetako datuak mantenduz:\nJaurtiketaren angelua: φ=30º.\nProiektilaren energia aurreko adibideetako berbera da, baina momentu angeluarra aldatzen da:\nL=2.78·1010 m kgm2/s\nEnergia eta momentu angeluarra ezagunak direnez, ibilbidearen ekuazioa lor daiteke, d parametroa eta ε eszentrikotasuna kalkulatuz:\nDatu bi horiekin, elipsearen ardatz nagusiaren angelua kalkulatzen da: β=2.83 rad.\nIrudiak erakusten duenez, inpaktuaren posizioa kalkula daiteke, elipsearen ekuazioan r=R ordezkatuz, eta horrek ematen du θ posizio angeluarra, aurreko kasuan bezalaxe.\nJaurtiketaren irismen angeluarra kalkulatzeko (irudian α) erlazio bat aurkitu behar da θ, α eta β angeluen artean. Hona hemen:\nAurreko datuekin ateratzen da θ=2.47rad, eta β=2.83 rad, hortaz, irismen angeluarra: α=0.981 rad (56.2º)\nHegaldiaren iraupena, posizio-bektoreak ekortutako azaleraren proportzionala da, irudian grisez margotutakoa.\nAzalera horrek bi zati ezberdin ditu, eta aurreko kasuan bezala kalkulatzen dira, baina lehenik elipsearen parametro geometrikoak behar dira:\nardatzerdi nagusia: a=9.02·106 m\ndistantzia fokalaren erdia: c=7.99·106 m\nardatzerdi laburra: b=4.18·106 m\nLehenik, kalkulatzen da ardatz nagusiaren gainetik dagoen azalera, alegia, posizio-bektoreak ekortutako azalera θ=2.47 posiziotik θ=π posizioraino. Horretarako ezagutu behar da aurretik z1, inpaktuaren θ posizioaren menpekoa dena:\nAzaleraren emaitza honakoa da: A1=5.1786·1013\nBigarrenik, kalkula dezagun ardatz nagusiaren azpitik dagoen azalera, alegia, posizio-bektoreak ekortutako azalera β=2.83 rad posiziotik β =π posizioraino. Horretarako ezagutu behar da aurretik z1: kasu honetan ordezkatzen da azaleraren formulan θ-ren ordez β=2.83 rad eta R-ren ordez r0:\n-r0·cosβ -c=a·sin z1\nAzaleraren emaitza honakoa da, A2=3.6620·1013\nBeraz, hegaldiaren iraupena hau da:\nJaurtiketaren angelua, φ>90º.\nProiektil bat jaurtitzen bada φ angeluarekin eta beste bat 180-φ angeluarekin, biek dute energia bera eta momentu angeluar berbera. Beraz, bi elipseek dituzte parametro geometriko berdinak (d eta ε eszentrikotasuna), bakarrik aldatzen da elipsearen orientazioa.\nEsaterako, jaurtiketaren angelua bada, 150º, irudiko orbita urdina ateratzen da, eta aldiz, 30º bada, irudiko orbita gorria ateratzen da. Bi orbitek dute energia eta momentu angeluar berbera.\nElipsearen ardatz nagusiak β angelua osatzen du X ardatzarekin, eta angelu hori kalkulatzen da ibilbidearen ekuazioan r=r0 ordezkatuz:\ne , d eta r0 parametroak ordezkatuz, lortzen den angelua β=2.83 rad (gorria) aurreko kasuan kalkulatu den berdina. Baina horren bigarren soluzio bat ere bada β=2π-2.83=3.45 rad (urdina).\nAurreko atalean kalkulatu dugu inpaktuaren posizioa, elipsearen ekuazioan ordezkatuz, r=R, eta horrek eman digu honako angelua: θ=2.47 rad.\nBila dezagun erlazio bat θ, α eta β angeluen artean inpaktuaren α angelua kalkulatu ahal izateko:\nα+θ+β-π =π edota,\nα=2π-β-θ=0.36 rad (20.4º)\nalegia, aurreko adibidean lortu den emaitza bera.\nOraingoan, posizio-bektoreak ekortutako azalera hasierako posiziotik inpaktuaren posizioraino, bi azaleren kenketa da:\nPosizio bektoreak ekortutako A1 azalera θ=2.47 posiziotik θ=π posizioraino.\nPosizio bektoreak ekortutako A2 azalera 2π-β =2.83 posiziotik π posizioraino.\nIzan ere, azalera bi horiek, A1 eta A2, aurreko kasuan lortutako emaitza berdina ematen dute, baina orain kenketa egin behar da.\nHortaz, hegaldiaren iraupena hau da:\nJaurtiketaren h altuera km-tan. Beraz, proiektilaren hasierako posizioa da, r0= h·1000+6.37·106 m\nJaurtiketaren v0 abiadura m/s-tan.\nJaurtiketaren angelua, norabide erradialarekiko, desplazamendu barrari saguaz eragiten.\nHasi botoia sakatzen da.\nProgramak ez ditu onartzen 0 eta 180º angeluak, kalkuluetako izendatzaile batean "zero" bat eragiten delako eta horrek errorea ematen du.\nProiektila mugitzen ikusten da, eta programak idatziz ematen ditu uneoro, denbora, proiektilaren altuera (lurraren erradioa erreferentziatzat hartuta) eta Lurrera iristen denean, inpaktuaren posizio angeluarra.\nGerta daiteke, proiektilaren abiadura handiegia bada, orbitak ez duela Lurraren gainazala mozten, eta beraz, inpakturik ez dago eta orbitan segitzen du etengabe.\nPraktikatzeko, froga bitez honako baldintzak:\nEbatz bedi kasu konkreturen bat kalkulagailuaz, orri honetan egin diren adibideetan bezala, eta ondoren egiazta bedi emaitza hori programa interaktiboaz.\nJaurtiketaren altuera eta abiadura finko hartuta, angelua aldatzen joan eta aurki bedi angelu bat justu irismen maximoa lortzen duena.\nJaurtiketaren altuera finko hartuta eta 90º-ko angeluaz, aurki bedi orbita zirkularra sortzen duen abiadura.


‘Urdaibaiko Esentziak’ proiektuaren lehen dastaketa egin dute Mundakan »\nAtzo egin zuten Urdaibaiko Esentziak proiektuaren baitako lehen dastatze enogastronomikoa Mundakako Goikoa Tabernan. Hain zuzen, Abere produktuak eta txakolina izan ziren dastaketaren ardatza. Hala, taldetan bilduta, haragia eta esnekia lehengai nagusitzat zituzten hainbat kanape dastatu zituzten bertaratutako ekoizle eta enbaxadoreek. Dastaketako parte hartzaileek produktuek eurengan sortutako zirrarak azaldu ostean, gintonic tailerra egin zuten, eta Andutza […]\nUrumeak lehentasuna duela berretsi du Udalbatzak »\n«Behin-behineko onarpena ematea Donostia hiria antolatzeko Plan Orokorraren behin betiko onarpena Urumea ibarrean etenda izaetari uzteko dokumentuari». Urriko udalbatzarraren eguneko gaien zazpigarren puntuaren izenburua da hori, ulergaitza dirudiena lehen begirada kolpe batean, baina berebiziko garrantzia duena uholdeak saihesteko egitasmoak gauzatu ahal izateko. Horrela izanik, udal talde guztiek bat egin dute gaur bozkatzeko orduan. Hain zuzen […]\nBehobia-Donostia 30.000 partaide jasotzeko prestatuko da »\nLasterketa posible izan dadin urtero lanean aritzen diren boluntarioei eskeiniko diete azaroaren 10eko lehia. Behobia-Donostia, Fortuna kirol elkarteak antolatzen duen 20 kilometroko lasterketa ezaguna, iristear da. Betiko moduan, azaroko bigarren igandean izango da, azaroaren 10ean aurtengoan, eta berau antolatzeaz arduratzen diren kideek prentsaurreko teknikoa egin dute gaur, Pio Baroja kiroldegian. Mende erdia betetzear da Behobia-Donostia, […]\nUsotegiko dorrea konpontzen jarraituko dute bihar lekeitiarrek »\nLekitto Bedarra taldeak Usotegi parkea eta parkean dagoen dorrea konpontzeko lanekin jarraitzen du. Horrela ba, etzi, zapatua, 09:00etatik 12:30era, taldeko kideak dorrearen behegaina konpontzeko lanekin jarraituko dute. Lan horrekin joan den astean hasi zirela esan dute taldeko kideek. «Pasa den asteburuan hasi ginen eraikinaren sorua konpontzen eta dena ondo badoa, asteon amaituko dugu». Bada, etzi, […]\nErrenteria-Oreretako hamazazpi familiak eman dute izena Bizilagunak ekimenerako »\nAzaroaren 17an egingo dute bigarrenez, SOS Arrazakeriak antolatutako Bizilagunak ekimena. Igande horretan, horrenbestez, atzerriko eta bertako familiek bazkari bat egingo dute elkarrekin. Atzerriko eta bertako familia bana elkartuko dira, eta bietako baten etxean bazkalduko dute. Iaz 120 famili elkartu ziren, eta 60 bazkari egin zituzten, Gipuzkoako zenbait txokotan, baita Errenteria-Oreretan ere. Aurten, hain zuzen, herriko […]\nJaurlaritza eta aldundiari Añarbe erreserba eremu izendatzeko eskatu die Errenteriako Udalak »\nAñarbeko eremua babestuagoa izateko helburuarekin Errenteriako Udalak, aho batez, Eusko Jaurlaritzari nahiz Gipuzkoako Foru Aldundiari gune hori Erreserba Eremu izendatzeko eskatu dio. Horrekin batera ere, Baliabide Naturalen Antolamendurako Plana eta Aiako Harriko Natur Parkearen Erabielra eta Kudaketa Plan Zuzentzailea aldatzeko ere eskatu die bi erakundeei. Udalako gogoratu duenez, Eusko Jaurlaritzak duela gutxi Aiako Harria natur […]\nArizia baserrira doan bidea konpontzen ari da Zarauzko Udala »\nZarautz Ehuntzen egitasmoaren baitan, 30. puntuan baserri eta landa bideen egokitzapena egingo zutela adierazi zuten udal ordezkariek, orain arte bezala. Santa Barbara auzoan, Alleme herri bidean, dagoeneko asfaltatze lanak egin dituzte eta obra horrek 37.135,65 euroko kostua izan du. %30a Urkomek finantziatu du. Aste honetan, aldiz, Arizia baserrira doan hormigoizko herri bidea konpontzeko lanak egiten […]\n‘Errigora’ ekimenarekin bat egin dute Goierriko ikastolek eta AEK-k »\nNafarroa hegoaldeko euskalgintzari bultzada eman eta, bide batez, eremu horretan ekoizten diren produktuak Euskal Herri osora zabaltzeko asmoz, Errigora ekimenaren bultzatzaileek Nafar Hegoaldeko uzta, euskarari puzka kanpaina jarri dute martxan. Errigora, Ikastolen Elkartea, Sortzen-Ikasbatuaz eta AEK ari dira egitasmo honetan elkarlanean. Aste honetan bertan Urretxu-Zumarragako Ikastolak bat egin du ekimenarekin; gaur, Goiztir AEK, Beasaingo Andramendi […]\nBanatze prozesuan dauden bikoteen familiei laguntzeko programa martxan jarri dute Bermeon »\nBermeoko Gizarte Udal Patronatuak abiarazitako programa hezigarria da eta “familia egokitzen laguntzea eta familia berrantolatzean sor daitezkeen arazoei aurrea hartzea” da bere helburua. Hala, programa horren bitartez, “gure gizartean geroz eta zabalduago dagoen errealitate sozial batera” hurbilduko dira herritarrak, Udal Patronatuaren ustez. Hain zuzen, familiei laguntzeko beharrak kontuan hartuz, horiek baloratu eta aurre hartzeko estrategiak […]\nFrankismoko ikurrak kenduko dituzte hilerritik »\nOiartzungo Udalak oraindik kanposantuan dauden ikur frankistak kenduko ditu. Hala onartu zuten atzoko ohiko udalbatzarrean, alderdi guztien aldeko botoekin. Herritar batek bultzatuta sartu zuen mozioa Kattin Ttiki memoria historikoaren aldeko taldeak. Herritar horrek proposamen zehatza egiten du, “mingarriak” suerta daitezkeen hitzak kentzea. Hala, “soldados, voluntarios, requetes“, “Jose Antonio Primo de Rivera“, bertan dagoen koroa eta […]


Arte eta paisaiari buruzko haurrendako tailerra antolatu dute Bertizen uztailaren 26tik 29ra - Erran.eus\nBertizen ezarriak dauden eskulturak izanen dituzte oinarri neska-mutikoek.\nLa Chincheta Bruna taldea osatzen duten Sonia Ilzarbek eta Eneko Perezek eskainiko dute tailer elebiduna, euskaraz eta gazteleraz, lau egun horietan, 10:30etik 12:00etara. 5 urtetik goitiko neska-mutikoei zuzendua dago eta partehartzaile bakoitzak 10 euro ordainduko du. Gehienez 25 haur onartuko dira. Hezitzaileek 20 minutu inguruko azalpena emanen dute eskulturaren baten inguruan eta gero, horrekin lotutako jarduera plastikoa eginen dute.\nBertizko Natur Parkeko aparkalekuaren zabaldegian dauden zazpi eskulturak gaur egungo artearen erakusgarri polita da. Zehazki, Arraigados (Manuel Clemente Ochoa, 1937), Lamia del Bidasoa (Xabier Santxotena, 1946), Cabeza (Faustino Aizkorbe, 1948), Encrucijada (Jesús Alberto Eslava, 1930), La sombra del sueño (Leopoldo Ferrán, 1963), Evolución vertical (Javier Muro Sanz de Galdeano, 1968) eta Cabeza (Juan Diego Miguel, 1955) eskulturak dira jarriak daudenak.


Direktorio (Errusia) - Wikipedia, entziklopedia askea.\nDirektorioa (errusieraz: Директория Direktorija; Kerenskiren Bigarren Gobernua) iraupen gutxiko Errusiako behin-behineko gobernua izan zen, Errusiako Iraultzan gauzatu zena. 1917ko irailaren 1etikjul. (irailaren 14tikgreg.) 1917ko irailaren 25erajul. (urriaren 7ragreg.).\n3 Gobernuaren bilakaera\n4 Direktorioari kritikak\nBost kideko gobernu horrek Kornilov aferan, eta are aurrerago zituen erroak. Izan ere, Kerenski hein handi batean ados zegoen Korniloven planteatutako erreformekin, nahiz eta Kornilov berak zuzentzearen kontra egon (parte batean, zuzendari bietako nor izan behar zen inguruko eztabaidak eraman zuen bien arteko talkara, edo “estatu-kolpera”). Erreforma horiek, gobernuburuan oinarritutako botere politiko indartsu bat aurreikusten zuten; eta Kerenski Kornilov aferaren aurretik programa hori ezartzera konprometitu zenez, halako direktorio-gobernu bat izendatzea logika horretan sartzen zen. John Reed kazetariak beste interpretazio bat eskaintzen du, bere arabera “Kerenskik kadeteak deitutakoekin gobernua errepikatu nahi zuen, baina Alderdi Eseristak ezezkoa eman zion, eta Kerenskik dimititzearekin mehatxatu zuen (…) Gobernu berriaren osaketaren arazoa konpondu artean, bost kidetako behin-behineko direktorioa osatu zuen”.\nDirektorio berrian, Kerenskiz gain, honako hauek zeuden:\nGerra ministro gisa Aleksandr Verkhovski jenerala.\nItsas-Armadarako ministro moduan Dmitri Verderevski almirantea.\nKanpo Arazoetarako ministro moduan Mikhailo Terextxenko alderdirik gabeko liberala.\nPosta eta Telegrafoen ministro bezala Aleksei Nikitin mentxebikea.\nBost hauek osatzen zuten Gobernua. Armada, egun horietan faktore garrantzitsua zena, pertsona hauek zuzentzen zuten:\nArmadaburu Kerenskik berak jarraitu zuen, abuztuaren 29an hala izendatua izan zen.\nMikhail Alekseiev Estatu Nagusiko buru izendatu zuten (hasierako asmoa Alekseiev armadaburu izendatzea izan zen, baina Alekseievek ez zuen postu hori nahi izan, are gutxiago Kerenski-Kornilov krisian izendatzekoa bazen).\nGobernuaren bilakaera[aldatu | aldatu iturburu kodea]\nDirektorio Gobernuak, irailaren 1ean Errusia ofizialki errepublika bezala izendatu zuen. Sobieten VTsIKek irailaren 2an onartu zuen direktorio-Gobernua. Ohiko usteak, Otsaileko iraultzarekin eta tsarraren dimisioarekin batera Errusia errepublika bilakatu zela hedatu bazuen ere, egia esan, otsail-martxoan estatu-forma ofizialki ez zen definitu: irailean Kerenski izan zen Errepublika aldarrikatu zuena.\nDirektorio-Gobernuak Duma ere disolbatu zuen. Direktorioak, “gobernu indartsuaren programari” jarraiki, irailaren 4an “gobernuz kanpoko komiteak” (hau da, Korniloven kontrako borrokarako sortu ziren komiteak) debekatu egin zituen. Hala ere, neurri hori erabat formala izan zen: Kerenskik ez zuen ia indar politikorik eta ezta ere bere autoritatea ezartzeko modurik, are gutxiago Sobietak erradikaltze prozesu betean sarturik zirenean.\nDirektorioari kritikak[aldatu | aldatu iturburu kodea]\nStalinek gobernu hori honela deskribatu zuen: “kadeterik ez badu ere, hori kadeteekiko erabateko menperakuntza disimulatzeko amarru bat da”. Stalinek, gobernuan gehien agintzen zuen gizona Mikhail Alekseiev militarra zela salatu zuen (hala ere, irailaren 10ean Nikolai Dukhonin jeneralak Alekseiev ordeztu zuen Estatu Nagusiko buru bezala).\nStalinek honako hau ere adierazi zuen: “datorren konferentzia berriak (Konferentzia Demokratikoak) direktorio honen eta demokrata konstituzionalisten arteko akordioa “zilegiztatuko” du”. Stalinek deitoratzen zuenez, “krisia dagoen bakoitzean, alderdi burges-ttipiek burgesiarekin akordioa eginez konpontzen dute (…) are Kornilov aferan zehar hiru egunez alderdi burges-ttipi horiek demokrata-konstituzionalisten traizioak intzirika aritu izan baziren ere”.\nStalinen ustez Direktorio-Gobernuarekin, eseristek eta mentxebikeek Apirileko Krisian eta Uztaileko Egunak izan zirenean egin zuten bera egin zuten: boltxebikeekin alderdi sozialista guztien akordio bat sinatzea baino, burgesiarekin akordioa sinatu.\nTrotskiren arabera, burgesiarekiko menperakuntza burgesiak eskatu ondoren Gobernutik Txernov botatzeak erakusten zuen. Leninen arabera, Direktorioa “Kornilovekin kasualitatez haserretutako kornilovzaleen Gobernu bat da”.\n↑ a b c d e f g h i j k Direktorio-Gobernua eratu da, K17. CC0 Domeinu Publikoa\nOrriaren azken aldaketa: 30 martxoa 2020, 23:46.